Novi predsednik Timočanina – Miloš Stojanović – Knjaževačke vesti\nHome / 2020 / Novi predsednik Timočanina – Miloš Stojanović\nJuče je održana vanredna sednica Skupštine FK Timočanin, na kojoj je, nakon ostavke prethodnog predsednika kluba, Slaviše Jevtića, odabran novi vršilac ove dužnosti. Za novog predsednika kluba jednoglasno je odabran Miloš Stojanović, internacionalac i nekadašnji igrač Timočanina.\n‘’Imam u planu da stabilizujemo mlađe kategorije. Da to podignemo na viši nivo, kako bismo napravili igrače koji će doći do prvog tima i napraviti karijeru, ako Bog da, i bolju od mene.’’\nAkcenat je, ovoga puta stavljen na mlade igrače iz Knjaževca. Kako ističe Stojanović, cilj je smanjenje dolazaka igrača sa strane, kako bi u klubu igrao što veći broj knjaževačke dece, što bi, automatski privuklo u velikom broju i publiku iz našeg grada, a Timočanin što boljim rezultatima ponovo postao glavna tema razgovora, baš kako je to nekada bilo.\nPrevious: Ulaganje u mlade – ulaganje u budućnost – Branislav Josifovic\nNext: Otvaranje online izložbe “Ornamentalna baština – Dvopređne čarape Srbije”


Filip Živanović: Evropska renesansa - Novi Standard\nOrban, Salvini i Moravjecki uspeli su da pokrenu širu mobilizaciju desnih partija u okviru EU, očigledno prepoznajući istorijski trenutak da se stvori kohezija među razjedinjenom evropskom desnicom\nUrušavanje ideje o „kraju istorije“ i razbijanje iluzija o postojanju samo jednog globalnog bloka povuklo je rušenje vladajućih neoliberalnih dogmi i krah neoliberalnih ideja utemeljenih na, grubo govoreći, oslobađanju čoveka od tradicionalnog sistema vrednosti. Takav proces doveo je do moralnog bankrota ne samo levoliberalnih ideja već i onih „desnih“ koje su operisale u nametnutim i zacrtanim okvirima liberalne demokratije. Stvaranjem sistemskih stranaka i proizvodnjom sterilnih, odnarođenih političkih elita Evropska unija se suočila s krizom legitimiteta, čemu u prilog ide i tradicionalno niska izlaznost na evropske parlamentarne izbore. Građani EU vremenom su postajali umorni od sprovođenja politike nametane kroz briselsku birokratiju, a koja suštinski svoje korene ima izvan granica evropskog kontinenta.\nVremenom je postajalo sve teže ubediti prosečnog, belog, autohtonog stanovnika Evrope da je tečni naftni gas iz Sjedinjenih Država jeftiniji od onog ruskog, da naseljavanje desetina miliona izbeglica ne predstavlja bezbednosnu, kulturološku i demografsku katastrofu, da za prirodnu porodicu više nema mesta u Evropi i da je nov ideal evropske civilizacije „transdženderizam“ i „transhumanizam“… Kako je mađarski premijer Viktor Orban to sublimirao prilikom prvog okupljanja ove trojke u martu 2021. godine: „Milioni evropskih građana ostali su bez adekvatnog i efikasnog predstavljanja.“\nTalas zamene idejnih i civilizacijskih temelja Evrope, na kojem je jahala činovnička birokratija iz Brisela, izazvao je, sada se već može reći, sistemski odgovor u nacionalnim okvirima članica EU. Italija, Poljska i Mađarska, odnosno Severna liga, partija Prava i pravde, te Fides, postali su perjanice novog pogleda na političku stvarnost i vođe svojevrsnog „pokreta otpora“. Prepoznavši svu pogubnost (vaskrsle) politike „multikulturalizma“ i antiporodične agende oličene u grotesknom oslovljavanju s „roditelj 1“ i „roditelj 2“, lideri tri izuzetno uticajne partije pokrenuli su inicijativu za odbranu Evrope, odnosno Salvinijevim rečima: „oni žele evropsku renesansu zasnovanu na hrišćanskim vrednostima“. Njihova ideja je da stvore alijansu čiji je cilj – „ponovo učiniti Evropu velikom, vraćajući se njenim izvornim temeljima“.\nPolitička moć ove tri partije nije beznačajna. Dve suvereno vladaju svojim zemljama (Fides i partija Prava i pravde), dok je Liga neizostavni faktor prilikom sastavljanje svake, pa i aktuelne, krhke, italijanske vlade. S druge strane, njihova politička moć prostire se i izvan nacionalnih granica, pa su tako ove tri partije ozbiljni faktori i u transnacionalnim okvirima, posebno u okviru Evropskog parlamenta.\nNa tom planu stvari izgledaju ovako: Moravjecki i njegova partija Prava i pravde imaju 24 poslanika unutar parlamentarne grupe Evropskih konzervativaca i reformista (ECR), evroskeptičnog bloka stvorenog 2009. na inicijativu britanske Konzervativne partije. Između ostalih ECR sada okuplja i predstavnike Nove flamanske alijanse, Braće Italije i španskog Voksa. Najbliži međunarodni saveznik Moravjeckog jeste upravo Fides, s obzirom na to da su ove dve stranke, pored ideološke povezanosti, takođe posvećene pružanju otpora pritiscima EU u vezi s poštovanjem vladavine prava, kao i migrantske i rodne politike.\nSalvini, odnosno Severna liga ima 28 poslanika u okviru poslaničkog kluba „Identitet i demokratija“. Formiran 2019, klub se generalno smatra krajnjom desničarskom grupacijom u EP i između ostalih okuplja predstavnike Alternative za Nemačku i Nacionalnog okupljanja, rebrendiranog Nacionalnog fronta Marin le Pen.\nOrbanov Fides ima najkontroverzniji položaj u odnosu na svoje saveznike iz „desničarske alijanse“. Godinama je Fides bio jedan od najistaknutijih članova „evropskih narodnjaka“. Ovo članstvo vremenom je pomoglo Orbanu da razvije bliske i strateške odnose s nemačkom kancelarkom Angelom Merkel i njenom strankom CDU, vodećom unutar ovog konzervativnog bloka. Međutim, odnos Fidesa s Evropskom narodnom strankom (EPP) postao je zategnut zbog Orbanovog stava o pitanjima kao što su vladavina prava, sloboda štampe i ljudska prava. Zbog svoje politike, Orban je okarakterisan kao autokrata i kao neko ko misli i dela suprotno od vladajućeg briselskog narativa.\nKonfrontacija u okviru EPP-a podignuta je na nov nivo krajem 2020. godine, kada su poslanici Evropskog parlamenta tražili da se raspodela 1,8 milijardi evra iz budžeta EU i fonda za oporavak od posledica korona krize uslovi poštovanjem principa i vrednosti EU. Ovom potezu su se usprotivili premijeri Mađarske i Poljske, koji su na kraju uložili veto na ceo finansijski paket. Taj potez je predstavljao kap koja je prelila čašu. Početkom marta 2021. „narodnjaci“ su pripremili statutarne izmene koje bi omogućile kažnjavanje čitavih političkih stranaka, a ne samo pojedinaca. Predvidevši svoju političku sudbinu, Orban je nakon toga odlučio da napusti EPP preduhitrivši izricanje suda svoje nadnacionalne partije.\nKao rezultat toga, 12 evropskih poslanika iz Fidesa sada ima status „samostalnih poslanika“, što znači da je njihov institucionalni položaj u Evropskom parlamentu značajno pogoršan. Oni sada imaju znatno manje šanse da budu izabrani na određene administrativne funkcije (poput zakonodavnih izvestilaca), imaju manje vremena na raspolaganju za debatu, a i finansiranje podleže određenim ograničenjima.\nViktor Orban je tako postao enfant terrible Evropske unije, ali i svojevrsni Macini novog, konzervativno-revolucionarnog pokreta, čije „subverzivne“ ideje postaju sve popularnije na tlu Unije. U trenucima sukobljavanja s briselskom birokratijom, i insistiranjem na hrišćanskim temeljima evropske civilizacije, izgradio je reputaciju vođe konzervativnog bloka i postao uzor drugim liderima antibriselskih političkih opcija. Njegovi italijanski poštovaoci Mateo Salvini i Salvinijev unutaritalijanski konkurent Đorđo Meloni (iz partije Braća Italije) dugi niz godina su pokušavali da namame Orbana pod svoje krilo u Evropskom parlamentu, ali su svi ti pokušaji bili osuđeni na propast, jer je Fides uživao u udobnom naručju moćnog „narodnjačkog“ bloka.\nSada kada je nastupila nova realnost, Orban je rešio da promeša karte. Spreman je da razgovara s ideološki bliskim strankama o stvaranju novog političkog saveza, sa ciljem formiranja krovne političke organizacije za Fides i slične partije u Evropi koje nisu gostoprimljive prema migrantima i koje nastoje da zaštite tradicionalno shvatanje porodice. U toj agendi prepoznali su se Liga i partija Prava i pravde, nagoveštavajući dalje zbližavanje partijskih porodica kakve su Identitet i demokratija i Evropski konzervativci i reformisti ili možda stvaranje novog bloka evropske desnice koji bi po snazi bio drugi u EP.\nIpak, za formiranje nove parlamentarne grupe neophodno je okupiti minimum 25 poslanika iz najmanje sedam zemalja. S tim u vezi još uvek nije jasno koje bi se snage pridružile. Po inerciji bi se pretpostavilo da je logičan saveznik Orbana, Moravjeckog i Salvinija – Nacionalno okupljanje Marin le Pen. Njihov angažman u ovoj alijansi bio je pod velikim znakom pitanja, s obzirom na to da je Orban još pre nekoliko godina odbacio mogućnost bliske saradnje, pravdajući se kako Le Penova nije na vlasti, a „kada politički lideri nisu na vlasti, oni mogu da govore i rade šta hoće“. Međutim, u julu ove godine odjeknula je vest da je 16 partija desnice, uključujući Fides, Ligu, Pravo i pravdu, ali i Nacionalno okupljanje, potpisalo zajedničku deklaraciju o budućnosti Evrope. Deklaracijom je pozvano na korenitu reformu EU, jer „umesto da štiti Evropu i njeno nasleđe, EU postaje evropski problem“. A kada je reč o nasleđu, potpisnici deklaracije su istakli da Evropa može opstati samo na „judeohrišćanskim temeljima“, poštujući tradiciju, kulturu i istoriju svake države i promovišući porodične vrednosti.\nPo svemu sudeći, nukleus – Orban, Salvini i Moravjecki uspeo je da pokrene širu mobilizaciju desnih partija u okviru EU, očigledno prepoznajući istorijski trenutak i šansu da se, možda prvi put u povesti, stvori kohezija među razjedinjenom evropskom desnicom i ujedno transnacionalna konzervativna platforma. Politiku ove tri partije karakteriše insistiranje na nacionalnom suverenitetu i insistiranje na Evropi naroda, a ne nadnacionalnoj i anacionalnoj Evropi.\nIpak, da bi „desna internacionala“ postala uspešan projekat, moraće da reši pitanje odnosa sa svojim prirodnim saveznikom, Rusijom. Dok Liga i Fides vide Rusiju kao strateškog partnera Evrope, partija Prava i pravde, po inerciji poljske istorije, ima dijametralno suprotan stav i na Rusiju gleda kao strateškog neprijatelja. Upravo od rešavanja tog pitanja zavisiće sudbina „desne internacionale“ i pokazaće se da li su Evropljani kadri da prepoznaju civilizacijsku šansu za stvaranje jedne nove, četvrte političke teorije na prostoru od Lisabona do Vladivostoka.\nU eri globalnih tenzija, neizvesnosti, krize možda će sazreti trenutak obnove hrišćanske Evroazije i možda, kako je to Salvini rekao: „Posle drame, dođu renesansa i vaskrsenje“.\nNaslovna fotografija: Szilárd Koszticsák/MTI\nIzvor Pečat, 19. novembar 2021.\nPreporučujemoViktor OrbandesnicaEvropska UnijaEUItalijaMađarskaMateo SalviniMateuš MoravjeckiPoljskaFilip Živanović


Lavrov: U Venecueli treba pokrenuti politički dijalog - 22.09.2017, Sputnik Srbija\nLavrov: U Venecueli treba pokrenuti politički dijalog\nMinistar inostranih poslova Rusije Sergej Lavrov pozvao je da se o Venecueli pokrene politički dijalog. 22.09.2017, Sputnik Srbija\nrusija, vesti, svet, venecuela, sergej lavrov, nikolas maduro, donald tramp, ujedinjene nacije, generalna skupština un\n22:33 22.09.2017 (Osveženo: 22:35 22.09.2017)\n© REUTERS / Andres Martinez CasaresPripadnici Nacionalne garde Venecuele\nMinistar inostranih poslova Rusije Sergej Lavrov pozvao je da se o Venecueli pokrene politički dijalog.\n„Čini mi se da su sada već svi shvatili da je situaciju potrebno preneti na teren političkog dijaloga, kao i u bilo kojoj drugoj zemlji u kojoj se događaju unutrašnje protivrečnosti, bilo da je reč o Venecueli ili nekoj drugoj zemlji“, rekao je Lavrov na konferenciji za novinare u UN.\n22 Septembar 2017, 19:28\nMoskva nikada nije podržavala jednostrana dejstva i vojno intervenisanje, to se tiče i Venecuele, izjavio je šef ruske diplomatije Sergej Lavrov.\n„Nikada nismo podržavali jednostrana dejstva. Nikada nismo podržavali pretnje kojima niko ništa nije rešavao i nikada nismo podržavali, naravno, direktno intervenisanje, a posebno sa grubom vojnom silom. Neophodno je pregovarati o svim pitanjima“, rekao je Lavrov na konferenciji za novinare u UN.\nRanije je predsednik SAD Donald Tramp uputio oštre izjave sa govornice Generalne skupštine UN. On je rekao da je Vašington spreman za dalja dejstva protiv Venecuele ako vlasti te zemlje ne promene svoju politiku.\nPredsednik Venecuele Nikolas Maduro nazvao je američkog lidera „novim Hitlerom“. Šef diplomatije Venecuele Horhe Areasa je podsetio da Tramp nije predsednik celog sveta, što znači da ne može da se meša u stvari te južnoameričke zemlje.


Milun Todorović: Formiraćemo gradski odbor i spremni idemo na republičke i lokalne izbore - MORAVIČKI PORTAL\nMilun Todorović: Formiraćemo gradski odbor i spremni idemo na republičke i lokalne izbore\nAktuelni gradonačelnik Čačka, Milun Todorović, postavljen je 21. oktobra, i to od strane Aleksandra Vučića, na mesto poverenika GO Srpske napredne stranke za Čačak. Todorović je za Moravički portal istakao da mu je tim činom predsednik Vučić ukazao veliku čast i poštovanje.\n„Pre svega, ovo poverenje koje mi je ukazano od predsednika stranke doživeo sam kao nagradu za rad i rezultate, koji gradski odbor postiže unazad četiri godine. Imamo želju da nastavimo još bolje i kvalitetnije da radimo, i to na svim poljima. Spustamo se prvo u bazu – u mesne odbore, i trudićemo se da svaki član bude ispoštovan, ali i da ima mogućnost i šansu i za publikaciju, ali i za napredovanje u stranačkim organima. Takodje, očekujem i kroz stručne savete, čije nas formiiranje očekuje sredinom decembra meseca, da kompletiramo ceo gradski odbor i budemo spremni za nastupajuće republičke i lokalne izbore“, naglasio je Milun Todorović.\nInače, Srpska napredna stranka u Čačku broji 9.181 člana, a Todorović naglašava da je ova stranka otvorena i da će uvek biti otvorena za nove članove bez bilo kakvih predrasuda.\n„Dakle, svako ko vidi snagu u Srpskoj naprednoj stranci, koja menja Srbiju na bolje, koja vidi perspektivu u politici Aleksandra Vučića, imaće svoje mesto u stranci, a onda je na njemu da se dokaže svojim radom koliko vredi, naravno, i kroz stranačke organe, ali i kroz funkcije koje ga očekuju. Uvek apostrofiramo na novim, mladim ljudima, a želimo i što više žena da uključimo u politiku, jer lično mislim da žene mnogo bolje participiraju, pogotovu lokalnu politiku i lokalne teme. One su i supruge i majke, tako da ćemo i na tome raditi i očekujem da već od Nove godine jedinstveni, sa jakom listom, i republičkom i lokalnom, predstavimo svoj program građanima Čačka i Srbije“, istakao je Milun Todorović, poverenik GO SNS za Čačak.\nIzborna skupština Srpske napredne stranke Čačak održaće se već u petak, 29. novembra, sa početkom u 18 časova, u velikoj sali Doma kulture u Čačku. Za sada, veliki broj odbora podržo je lično Miluna Tododrovića za kandidata za predsednika GO Srspke napredne stranke, dok će se na samoj izbornoj skupštini videti da li će biti još kandidata. Todorović naglašava da ova stranka ima dosta kvalitetenih ljudi i poziva sve članove, koji imaju ambiciju, da se kandiduju za mesto predsednika stranke i dodaje da će svi zajedno raditi jedinstveno na terenu i u samom gradskom odboru. Naglašava da je Srpska napredna stranka velika i otvorena za sve, i da će za onog ko želi da pomogne Čačku, uvek biti mesta u stranci.\nNada Dželebdžić / Foto: Info 24\nTrojica članova omladinskog tima FK ”Mladost” dobili su poziv za nastup u mlađoj omladinskoj reprezentaciji Srbije\n13 Milanovčana dobilo sredstva iz Fonda za bolesno dete OO Crvenog krsta


Gradske organizacije Udruženih sindikata Srbije „Sloga“, Narodna stranka, Srpski pokret „Dveri“ i Demokratska stranka, održale su prethodnog vikenda konstitutivnu sednicu lokalnog ogranka „Saveza za Srbiju“ (SZS).\nTime je ozvaničen početak rada „Saveza za Srbiju-Sombor“ čiji je glavni cilj i zadatak da već na prvim narednim izborima oslobodi Sombor od sadašnje vlasti koalicije političkih partija i interesnih grupa povezanih isključivo ličnim interesima koju predvodi Srpska napredna stranka. Formiranjem „Saveza za Srbiju - Sombor“ građani našeg grada dobijaju nov i snažan opozicioni blok, a sve opozicione i demokratske političke snage u gradu, pouzdan oslonac u budućim promenama.\n„Savezu za Srbiju - Sombor“ će se u predstojećem periodu pridružiti još neke stranke i pokreti, svi zajedno okupljeni oko programa od 30 tačaka koji je predstavio Savez za Srbiju u prethodnom periodu. Prve aktivnosti Saveza biće formiranje zajedničkih organa koje će činiti predstavnici stranaka i organizacija osnivača, a koje će koordinisati dalji rad Saveza. Istovremeno, sinhronizovaće se nastupi opozicionih odbornika u lokalnom parlamentu, te početi sa kampanjom upoznavanja šireg biračkog tela u gradu i okolnim selima sa programom i planovima Saveza u predstojećem periodu.\nTeme koje će među prvima biti stavljene na dnevni red, jesu stvaranje uslova za fer izbore, obaveštavanje građana o utvrđenim zloupotrebama u javnim preduzećima koja plaćaju a da to ni ne znaju, nova ekonomska politika, formiranje atmosfere za dovođenje poštenih, a ne prevarantskih investicija poput sada već javno potvrđenih prevaranata iz Bangladeša, i sve one aktivnosti Saveza u dolazećem periodu koje će učiniti da Sombor ponovo postane slobodan i ponosan grad. Selima naše opštine moraju se vratiti određene nadležnosti koje su im otete u mandatu ove vlasti.\nPrimarni cilj delovanja Saveza je zaštita javnog interesa koji je, od kako je Srpska napredna stranka na vlasti, totalno zapostavljen, a ispred njega su stavljeni stranački i lični interesi pojedinaca. Korupcija, nameštanje poslova, besmisleno trošenje budžetskih para koje sprovodi ova vlast, moraju biti zaustavljeni.\nPolitičke organizacije, pokreti i organizacije koje čine osnivače „Saveza za Srbiju-Sombor“ će narednih nekoliko nedelja raditi na izradi posebnih akata koji će regulisati rad Saveza na lokalnom nivou, kao i sprovesti prve akcije kako bi upoznale građane somborske opštine sa svojim aktivnostima i alternativom ovoj vlasti koja je Sombor i okolna sela dovela do ivice siromaštva.\nViše iz ove kategorije « PSS: Reafirmacija Pokreta Snaga Srbije-BK u Somboru\tLSV: Preškraban mađarski naziv na ulazu u selo Aleksa Šantić »


“Sportom za bolje sutra” – Sportski objekti Zrenjanin\nPomoćnik gradonačelnika Simo Salapura predstavio je danas na konferenciji za medije akciju „Sportom za bolje sutra“ koju sprovode Centar za socijalni rad, gradski Crveni krst, Savez za školski sport, gradski Sportski savez i JU „Sportski objekti“. U okviru ove akcije prikupljaće se prilozi za humanitarne svrhe na sportskim gradskim manifestacijama.\nKako je objasnio pomoćnik gradonačelnika, biće otvoren poseban donatorski račun u Crvenom krstu, a na kraju svake manifestacije i u decembru, posebna komisija će sagledati koliko je novca sakupljeno i kome će biti namenjen na osnovu potreba Centra za socijalni rad. Namera je da suma bude usmerena za obrazovanje, unapređenje uslova za mlade i njihovo bavljenje sportom. Za sada su „Sportom za bolje sutra“, između ostalih, podržali veslački, tekvondo, stonoteniski i džudo klubovi. Akcija će zaživeti na predstojećem državnom prvenstvu u ergometrima, u subotu, 3. marta, kada će u Kristalnoj dvorani biti postavljene donatorske kutije.


Saudijska Arabija prodaje bogatstva zbog troškova u Jemenu - 13.10.2015, Sputnik Srbija\nSaudijska Arabija je počela sa prodajom velikog dela evropskih akcija usled rastućih troškova intervencije u Jemenu i pada cene nafte. 13.10.2015, Sputnik Srbija\nvesti, ekonomija, svet, iran, kina, saudijska arabija, jemen, singapur, jp morgan\n17:20 13.10.2015 (Osveženo: 17:21 13.10.2015)\n© REUTERS / Faisal Al NasserPukovnik Abdulah bin Sajan, komandant saudijskih snaga u Jemenu u bazi u Adenu\nSaudijska Arabija je počela sa prodajom velikog dela evropskih akcija usled rastućih troškova intervencije u Jemenu i pada cene nafte.\nSaudijska Arabija je prodala značajne količine evropskih akcija usred invazije u Jemenu i kliznih cena nafte, otkrila je studija koju je objavio „JP Morgan“.\nKrvava svadba u Jemenu\n8 Oktobar 2015, 15:18\nSaudijska Arabija je prodala 1,2 milijarde od ukupnih 9,2 milijarde dolara gazdinstava koje poseduje u evropskim akcijama od maja, javlja Rojters. Rojters je ranije ocenio da će Saudijska Arabija trošiti 175 miliona dolara mesečno na bombaške napade i 500 miliona na intervencije sa kopna.\nTakva procena bi značila da je Saudijska Arabija potrošila oko 1,2 milijarde dolara na bombaške napade dosad, ne uključujući troškove za kopnenu invaziju.\n„Saudijska Arabija je prinuđena da pruži snažnu podršku svojim saveznicima u regionu. Pored kupovine velike količine naoružanja iz SAD, ne može da ignoriše pretnju koja dolazi iz šiitskog Irana“, rekao je ruski profesor Grigorij Kosač.\nIstovremeno, Kina je glavni kupac evropskih akcija. Stekla je akcije u vrednosti od čak 2,1 milijarde dolara, dok je Singapur kupio još 1,1 milijardu u toku ove godine.


Mej i Junker: Dogovorene izmjene sporazuma o Bregzitu | Ekonomist\nBritanska premijerka Tereza Mej uspjela je da u razgovoru sa predsjednikom Evropske komisije Žan-Klodom Junkerom osigura “pravno obavezujuće” promejne svog dogovora o Bregzitu, u posljednjem pokušaju da pridobije podršku britanskih poslanika koji su zaprijetili da će ponovo oboriti taj dogovor, prenosi BBC.\nPravno obavezujući sporazum je zapravo dodatak ranije postignutom sporazumu između Mejove i EU prošle godine i predviđa zaštitni mehanizam kojim se garantuje da će granica između Republike Irske i Sjeverne Irske ostati otvorena i nakon izlaska Britanije iz EU.\nIz kabineta Tereze Mej je saopšteno da je dogovoren zajednički instrument o pojašnjenju sporazuma o Bregzitu.\nJunker je poručio da Britanija mora da napusti EU do evropskih izbora 23-26. maja ili će u protivnom morati da bira svoje poslanike za Evropski parlament.\n– Povlačenje Ujedinjenog Kraljevstva treba da bude potpuno prije evropskih izbora koji se održavaju između 23. i 26. maja ove godine. Ako Ujedinjeno Kraljevstvo ne napusti EU do tada, zakonski će se od njega zahtijevati da održi ove izbore – rekao je Junker, prenosi Rojters.\nPredsjednik Evropske komisije je rekao da je sada na britanskom parlamentu da napravi ključni izbor tako što će odobriti ili odbiti sporazum o izlasku Britanije iz EU.\n– Izbor je jasan: to je ovaj dogovor ili Bregzita možda uopšte neće biti – dodao je Junker na Tviteru.\nTereza Mej ima "plan B"


Republika / Ovako strani mediji vide suđenje decenije: Sramota, Jeremić podržao Patrika Hoa!\nsreda, 28. 11. 2018.| 13:10\nU Njujorku je u toku suđenje decenije kriminalcu Patriku Hou, a jedan od onih koji zbog veza s njim moraju da daju izjave u američkom sudu je i Vuk Jeremić.\nCeo svet izveštava sa suđenja, a poslednje što su saopštili strani mediji je da Jeremić podržava Patrika Hoa.\nJeremić je izjavio da nije video "ništa neprimereno" kada je reč o poslovima bivšeg ministra policije Hongkonga, koji je optužen za korupciju i pranje novca. S tim u vezi, agencija Asošiejted pres izveštava, i izvlači u naslov da "Bivši predsednik Generalne skupštine Ujedinjenih nacija podržava optuženog hongkoškog biznismena"...\nVuk Jeremić saslušavan je u Njujorku nekoliko sati. Drugog dana suđenja Patriku Hou u zgradi Okružnog suda SAD za južni okrug u Njujorku lider Narodne stranke je do detalja morao da objasni prirodu svoje veze sa bivšim ministrom policije Hongkonga, koji je optužen za korupciju i pranje novca.\nSve o tome ekskluzivno pročitajte OVDE.\nSrbija Njujork Amerika Suđenje Vuk Jeremić Patrik Ho Pranje para


Cvijanovic: Jasenovacke zrtve ne smeju biti hladna statistika\nTanjug 1. maja 2022. 13:17\nDONJA GRADINA – Predsednica Republike Srpske Željka Cvijanović rekla je danas u Donjoj Gradini, na obeležavanju Dana sećanja na žrtve NDH u jasenovačkim logorima, da RS nije formirana iz inata, već iz nužne samoodbrane srpskog naroda koji, kako je rekla, nije dozvolio da mu se ponovi genocid u Jasenovcu, Prebilovcima i brojnim drugim stratištima.\nCvijanović je u Donjoj Gradini, najvećem stratištu u sistemu logora Jasenovac, rekla da je to mesto na kojem je najteže govoriti i da u bližoj i daljoj istoriji srpskog naroda, ali i ljudskog roda, ništa nije uporedivo sa mračnim periodom NDH i dešavanjima na tom prostoru.\n„Ubijanje nije bilo industrijsko, kao u nacističkim logorima smrti, već sadističko i divljačko. Svaka žrtva bila je suočena sa ličnom, patološkom mržnjom svog krvnika“, rekla je Cvijanović.\nNavela je da su jedino u NDH postojali logori za decu i da to dovoljno govori o, kako kaže, izopačenosti tog sistema i svireposti ideologije koja je iza njega stajala.\nNaglasila je da jasenovačke žrtve nikada ne smeju postati broj, niti „hladna statistika“ jer su, kako je rekla, svi oni bili nečija deca, braća i sestre, očevi i majke…“Nisu ubijali brojeve, već ljudska bića, čija je verska i nacionalna pripadnost za zločince bila neoprostiva krivica“, rekla je predsednica Srpske.\nOna je ukazala da se o paklu u jasenovačkim logorima smrti najviše saznalo zahvaljujući hrabrosti onih koji su, kaže, pre 77 godina krenuli u proboj, a tek svaki deseti, od oko 1.100 učesnika proboja, uspeo je da pobegne.\nDodala je da su poslednji logoraši sa sobom nosili i svedočanstva o besprizornim užasima kroz koje su prošli oni i njihovi sapatnici, kao i da su budućim generacijama u nasleđe ostavili istinu o Jasenovcu.\n„I zato ne postoji izgovor kojima bi se opravdao zaborav, kao što ne postoji ni svetija dužnost od pamćenja“, naglasila je Cvijanović.\nPoručila je da budućnost ne sme da, kako je rekla, počiva na neznanju i preskakanju važnih tragičnih istorijskih lekcija istučući da je Jasenovac jedna od njih.\nCvijanović je kazala da je u Potkozarju,i gradovima i selima duž Save na tom prostoru gotovo nemoguće pronaći porodicu koja nije izgubila bližeg srodnika u Jasenovcu.\n„Ovo mesto, kao i genocid u Drugom svetskom ratu duboko su urezani u ličnu i kolektivnu svest našeg naroda“, kazala je Cvijanović.\nIstakla je da su Republika Srpska i njene instutucije danas jedini garant opstanka srpskog naroda i da to, kaže, nije floskula niti politička fraza već „istorijski utemeljena i preskupo plaćena lekcija“.\n„Zato su očuvanje Republike Srpske, njenih institucija, imovine i ustavnih nadležnosti vitalni interesi od kojih ni po koju cenu ne možemo i nećemo odustati“, poručila je Cvijanović.\nDodala je da Republiku Srpsku ništa ne može naterati da odustane od onoga što joj po Dejtonskom sporazumu pripada.\nNi od koga unutar i van BiH ne očekujemo niti tražimo da se odrekne svoje slobode i zagarantovanih prava, istakla je Cvijanović.\n„Ništa drugo ne želimo i ne tražimo ni za Republiku Srpsku, želimo da živimo u miru sa svima bez obzira na veru i naciju i da probleme rešavamo razgovorom a ne svađom i konfliktima. Suviše dibro znamo kolika je njihova cena da bismo imali pravo da dovodimo u pitanje mir i stabilnost“, rekla je Cvijanović.\nZahvalila je predsedniku Srbije Aleksandru Vučiću što prisustvuje komemorativnom skupu u Donjoj Gradini i što je sa Miloradom Dodikom ustanovio praksu zajedničkog obeležavanja značajnih istorijskih datuma.


"Demokratija" u tzv. B i H - Stormfront\n"Demokratija" u tzv. B i H\nJos jedan primjer americkog divljanja na nasim prostorima.\nSmrt okupatorima a posebno tim preko-okeanskim zivotinjama!\nEšdaun smenio oko 60 osoba iz RS i SDS\nVisoki predstavnik međunarodne zajednice u BiH Pedi Ešdaun smenio je danas oko 60 osoba sa dužnosti iz Republike Srpske (RS) i iz Srpske demokratske stranke (SDS). Ešdaun je sa dužnosti smenio aktuelnog predsednika SDS-a i predsednika Narodne skupštine Republike Srpske Zorana Kalinića, kojem je zabranjen svaki dalji javni i politički rad, kao i ministra unutrašnjih poslova RS Zorana Đerića. Ešdaun je na konferenciji za novinare u Sarajevu saopštio 10 mera za kažnjavanje visokih zvaničnika iz RS i SDS zbog nesaradnje sa Haškim tribunalom i neizručenja optuženih za ratne zločine. "Ovo je (smene) deo paketa od 10 mera koje će omogućiti BiH da što pre uđe u NATO program "Partnerstvo za mir". Ove mere nisu usmerene prema srpskom narodu, već prema korumpiranim ljudima koji koče napredak prema evropskim integracijama", rekao je Ešdaun.\nVisoki predstavnik je ove sankcije izrekao kao reakciju na odluke koje je NATO u ponedeljak doneo na samitu u Istanbulu u vezi sa odbijanjem BiH za priključenje NATO programu "Partnerstvo za mir". Ovim merama, kazao je Ešdaun, međunarodna zajednica će pokušati da smanji uticaj onih koji žele da opstruišu napredak BiH ka stabilnosti, prosperitetu i vladavini prava. Visoki predstavnik je, takođe, za 13 osoba iz Republike Srpske zabranio trajno izdavanje viza za ulazak u zemlje Evropske unije. Ešdaun je naredio i zamrzavanje 60 računa SDS u bankama RS.\nDragan Kalinić potvrdio je da ga je sa funkcije predsednika Narodne skupštine RS u sredu smenio Pedi Ešdaun. "Smenjen sam zbog Radovana Karadžića, a njega čuvaju Bog i anđeli" , rekao je Kalinić u obraćanju poslanicima Narodne skupštine RS, dodavši da je ovo "do sada najbrutalnije čišćenje političke scene u RS, jer su osim njega smenjeni i mnogi drugi, o čemu će se tek čuti". Kalinić je naveo da je to "drakonska odluka Ešdauna", ističući da će "iscrpiti sve pravne mogućnosti kako bi je osporio".\nKaliniću je, kako sam kaže, od četvrtka zabranjen svaki politički i javni rad, ulazak u kancelarije, a biće mu ukinuta plata, penizijsko i zdravstveno osiguranje. "Paradoksalno je, ali dobro, što me više niko neće moći činiti odgovornim za ono što će se ubuduće dešavati u SDS-u i RS", rekao je Kalinić. On je dodao da ne žali ni za čim što je učinio poslednjih godina i da je uveren u to da je sve što je uradio u Narodnoj skupštini i u SDS činio kako je najbolje znao.\nI ministar unutrašnjih poslova Republike Srpske Zoran Đerić potvrdio je u sredu da je smenjen sa funkcije, odlukom međunarodnog predstavnika u BiH Pedija Ešdauna. "Odluka nije donesena zbog bilo kakvih stvari koje se odnose na Vas lično, već zbog Vaše funkcionalne odgovornosti", navodi se u odluci koja je iz OHR-a prosleđena Đeriću.\nĐerić je nakon smene izjavio da mu je ovo obrazloženje pružilo satisfakciju za profesionalan odnos tokom obavljanja funkcije proteklih 18 meseci.\nRe: "Demokratija" u tzv. B i H\nSlusam jutros na vestima izjavu Kurve Del Ponte da ce danas da uhapsi Rasu Karadzica.Iako ne obracam paznju fantazijama jedne hestericne babetine ipak sam budno pratio vesti , da bi veceras dosao do zakljucka da se radi o jos jednoj neispunjenoj zelji ove nikad zadovoljne ( ili zadovoljene ) pacenice.\nKo zna kakve sve komplekse leci "Tribunalom" i potragom za "ratnim zlocincima".\n07-01-2004, 10:22 AM #4\nNije mi ih nimalo zao, jedina losa stvar u svemu ovome je\nsto ce stranci sada da postave jos gore poslusnike\nako uspiju jos gore da nadju ili naprave\nSetite se samo na kojem je velikom slučaju radila Kurva Del Ponte dok nije dobila svetu misiju borbe protiv ratnih zločinaca, tj. dok nije počela da radi za Tribunal. Mislim, smešno je koliko je očigledno...\n07-05-2004, 01:42 AM #6\nSDS kao stranka je izdala mnogobrojne Srbe jos 1992 kada je postavila nestrucne ljude i najteze komunjare kao vodje opstinski odbora. Radovan Karadzic je bio jedan od malobrojni posteni ljudi u toj stranci i pravi vodja ali ni on nije mogao sve nadgledati. SDS-u bi najbolje bilo da se razformira i povuce svoje glasace ka nekoj drugoj stranci (kao sto je Srpska Narodna Stranka ili kako se vec zove - pominjem njih jer su se protivili izjavi onog mangupa Cavica).\nSto se tice ove smene, to nije nista novo. Britanski mrzitelj Srba moze da radi sta god hoce i otovoreno je jos jednom pokazo da je naklonjen balijama jer vec duze vreme pokusava da destabilizuje stanje u Rep. Srpskoj kako bi imo povod da je ukine.\nAko pakao postoji, licno bi voleo da odem u posetu Eshdaunu kao i Hekerupu i Holkeriju.


Vučić: Do kraja godine prosečna plata biće 470 evra | SEEbiz.eu\nObjavljeno: 24.07.2018 / 11:38\nBEOGRAD - Predsednik Srbije Aleksandar Vučić danas je rekao da će prosečna plata u Srbiji do kraja godine biti najmanje 470 evra.\n"Prosečna plata u Srbiji na kraju maja je 426 evra, a do kraja godine, i pre novog povećanja plata u javnom sektoru, približiće se iznosu od 500 evra", kazao je Vučić novinarima obilazeći radove na obilaznici oko Beograda.\nOn je rekao da će Srbija po prosečnim platama biti među prvima u regionu, kao i po ekonomskom rastu. Vučić je istakao da su završene teške reforme i da je Srbija na sigurnom putu.\n"Nije sve lako, najteže je Kosovo, biće još delimično teških odluka, ali one teške reforme smo završili", kazao je Vučič.\nPredsednik Srbije Aleksandar Vučić izjavio je danas da je predsednik Srbima, Bošnjacima, Mađarima i svim ostalim građanima Srbije, a lideru Bošnjačkog nacionalnog vijeća (BNV) Sulejmanu Ugljaninu poručio da za njega "nema fotelje".\n"Moj odgovor Ugljaninu je: Nema Suljo fotelje za tebe, džabe ti sve bilo. Ne mogu ni Đilas ni Šolak tu da mu pomognu", kazao je Vučić i dodao da će nastaviti da radi u interesu srpskog, ali i bošnjačkog i svih ostalih naroda u Srbiji.\nPredsednik Srbije nije danas želeo da komentariše izjavu patrijarha Irineja o položaju srpskog naroda u Crnoj Gori ali je dodao da mu se čini da ne bi govorio istinu onaj ko bi tvrdio da je idealna situacija u kojoj se nalazi srpski narod.\nNakon obilaska radova na izgradnji obilaznice oko Beograda, Vučić je rekao da Srbija želi dobre odnose sa Crnom Gorom.\n"A da li smo uvek srećni nismo, i o tome govorimo. Pretpostavljam da nisu ni oni uvek. Ali, ko god bi rekao da je situacija srpskog naroda idealna, čini mi se da ne bi govorio istinu", rekao je on.\nVučić je povodom izjave ministra spoljnih poslova Kosova Bedžeta Pacolija da Srbija poklanja oružje za povlačenje priznanja nezavisnosti Kosova, rekao da Vučić izjavio je danas da Srbija ne poklanja već da prodaje oružje i da to radi u skladu sa propisima.\nPredsednik Srbije je naveo da država ima firmu koja radi i prodaje oružje, da je njen posao da zaradjuje više i da se nada da će u 2018. prodaja biti viša nego u 2017. godini.\nPredsednik Srbije je izjavio je i da "prvi put čuje da je ministar bez portfelja Nenad Popović predložio formiranje radne grupe koja bi definisala mere odbrane od plasiranja 'lažnih vesti' i vođenja 'specijalnog rata' protiv Srbije".\nSrpska narodna partija (SNP) saopštila je 17. juna ove godine da će predložiti Vladi Srbije da oformi radnu grupu koja bi definisala mere odbrane od plasiranja "lažnih vesti" i vodjenja "specijalnog rata" protiv Srbije.\nTagovi: Aleksandar Vučić, prosečna plata u Srbiji, Sulejman Ugljanin, Kosovo, Dragan Đilas, Nenad Popović


Mihajlović: Do jeseni sanacija domova, puteva... | Mondo Portal\nMihajlovic Do jeseni sanacija domova puteva\nMihajlović: Do jeseni sanacija domova, puteva... 0 Podeli Podeli na facebook Podeli na twitter Podeli na viber Pošalji na mail\n08.07.2014. / 10:10\nMihajlović: Do jeseni sanacija domova, puteva...\nIzvor Tanjug 08.07.2014. / 10:10\nPotpredsednik Vlade Srbije i ministar građevinarstva, saobraćaja i infrastrukture Zorana Mihajlović izjavila je danas da će do jeseni biti sanirani domovi, koji su pogođeni poplavama, ali i putna infrastruktura i klizišta.\n"Važno je da se sve sređuje i na putu smo da stvari učinimo takvim da niko ne dočeka zimu, a da nema kuću, kome god je ta kuća uništena, da će novac koji je obećan, biti kod ljudi, da će putevi i železnička infrastrustruktura biti sasvim sigurno popravljeni", najavila je Mihajlović u Jutarnjem programu TV Pink.\nOna je podsetila da je Vlada Srbije usvojila izveštaj, prema kojem se šteta od poplava i gubitaka procenjuje na 1,5 milijardu evra, koja se odnosi na kuće, obrazovne i zdravstvene institucije, železničku i telekomunikacionu infrastrukturu, proizvodni sektor, odnosno poljoprivredu, pre svega na energetiku i rudarstvo, ali i na zaštitu životne sredine.\nMihajlović je najavila da će do jeseni sve kuće, koje su potpuno uništene biti napravljene i da će uskoro Srbija imati zakon o obnovi, koji je već gotov i ubrzo biti u parlamentu.\nTaj zakon trebalo bi da omogući ubrzanje procedura da bi se ljudima omogućio normalan život, rekla je Mihajlović i dodala da se radi i sa donatorima i prenamenom određenih kredita i da predstoji i donatorska konferencija.\nMihajlović je precizirala da se šteta na putnoj infrastrukturi, računajući ne samo puteve prvog i drugog reda, nego i lokalne puteve, procenjuje na 60 miliona evra.\n"Obećali smo da ćemo do 1. oktobra sanirati sve puteve, dakle i regionalne i magistralne, ali, isto tako i lokalne puteve", potvrdila je Mihajlović.\nOna je dodala da su najteži problem klizišta, počev od Krupnja, pa nadalje, što će zajedno sa Institutom za puteve i CIP-om, biti rešeno, takođe, do 1. oktobra.\nPoplava 2014 poplave zorana mihajlović


Trebinjski PDP je pred raskolom gdje jednu struju predvodi novoizabrani predsjednik Gradskog odbora Slavko Vučurević, a drugu narodni poslanik te partije Ljubiša Krunić.\nU PDP-u je uzavrelo kao u košnici, a najnoviji sukob izbio je oko narodnog poslanika iz kluba SDS-a Nebojše Vukanovića.\nTako je PDP danas osudio Vukanovićeve tvrdnje da Vučurević šuruju sa Lukom Petrovićem iz SNSD-a, podsjećajući da je upravo Vukanović 2012. bio prikriveni kandidat SNSD-a za gradonačelnika našeg grada.\nU PDP-u tvrde da je Vukanović taj koji pokušava da zavađa i vlada, jer se još uvijek nije oporavio od izbornog poraza od prije skoro devet godina.\nS druge strane, poslanik Krunić, takođe član trebinjskog PDP-a odavno je na izlaznim vratima iz te partije i bukvalno je pitanje trenutka kada će istupiti. A da je situacija u stranci teška pokazuje i njegova večerašnja objava na Fejsbuku.\nTako se Krunić ograđuje od saopštenja PDP-a, naglašavajući da vokabular kojim se omalovažava i vrijeđa Vukanović nije nešto što priliči partiji, naslućujući, kaže, da je u pitanju lični stav i animozitet pojedinca ili grupe ljudi.\n„Pomenuto saopštenje je nedvosmislen dokaz da unutar PDP-a Trebinje nije sve kako treba i da se pod hitno stvari moraju raščistiti prvenstveno zbog izbora koji dolaze, kada nam više nego ikada do sada treba jedinstvo“, naveo je Krunić.\nZanimljivo je da su Krunić i Vučurević bili veoma bliski saradnici od 2012. do 2016. kada su dijelili politički kolač oličen u gradskoj vlasti. Ipak, tikva je pukla još prije godinu i po dana kada je Kruniću postalo jasno da njegovo mišljenje u lokalnom PDP-u niko ne uzima čak ni u razmatranje i da Vučurević i dalje ima glavnu riječ.\nNa Vukanovićevu stranu stala je i Jelena Trivić, ali ne i Draško Stanivuković. Vrh PDP-a, kao što se i očekivalo, mudro ćuti.\nIzvori iz PDP-a kažu da je svašta moguće ali da je ipak teško očekivati da vrh PDP-a udari po Vučureviću koji je bio njihova glavna perjanica protiv vlasti koju predvodi upravo SNSD, za koga ga Vukanović sada optužuje da sa njima šuruje.\nI nedavni dolazak Igora Crnatka u Trebinje potvrdio je samo ono što se spekulisalo – Vučurević ima podršku vrha PDP-a, a očekivanja druge struje u toj partiji pala su u vodu.


Pioneer VSX-933-B AV risiver cena, cene Srbija, prodaja Beograd Novi Sad Niš\nPioneer VSX-933-B AV risiver cene\nTrenutno nemamo slike za Pioneer VSX-933-B AV risiver\nEPonuda nije internet prodavnica već Vam omogućava da brzo i lako nađete Pioneer VSX-933-B AV risiver po najjeftinijoj ceni. Naš cilj je da kupci budu što bolje informisani o ponudi Pioneer VSX-933-B AV risiver na tržištu Srbije. Vrlo lako nalazite željeni proizvod za kategoriju Risiveri/Tjuneri cene, ne morate da lutate od sajta do sajta za Pioneer Risiveri/Tjuneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Pioneer VSX-933-B AV risiver sa PRODAVCEM. EPonuda ne može da garantuje potpunu tačnost specifikacije i slika za Pioneer VSX-933-B AV risiver. Pre kupovine, podatke za Pioneer VSX-933-B AV risiver proverite na sajtu PROIZVOĐAČA.


SRS traži vanredne parlamentarne i pokrajinske izbore\nLider radikala Šešelj danas govori na novosadskom mitingu\nČlanovi Gradskog odbora Srpske radikalne stranke na Trgu slobode u Subotici delili su flajere kojim građane pozivaju na miting, koji će se održati u petak u 17 časova i 30 minuta u Novom Sadu, na Spensu. Subotički radikali će se pridružiti mitingu, a na tu javnu tribinu kreću organizovano ispred stranačkih prostorija kod Nove opštine u Subotici.\nSubotičani se pridružili novosadskom mitingu\nDa podsetimo, na tribini u Subotici, održanoj u subotu 28. februara, u prepunoj sali Nove opštine predsednik Srpske radikalne stranke dr Vojislav Šešelj je promovisao svoje knjige i govorio o aktuelnoj političkoj situaciji. On je tom prilikom istakao da će Srpska radikalna stranka tražiti održavanje parlamentarnih i pokrajinskih izbora.\nŠešelj je u Subotici govorio u sklopu obilaska svih većih mesta u Srbiji, sa ciljem isticanja potrebe za vanrednim parlamentarnim i pokrajinskim izborima. Na tribini je bilo reči o Hagu, aktuelnoj političkoj situaciji i problemima sa kojima se susreću radikali u Srbiji.\nPre tribine u Subotici, lider Radikala je održao sastanak sa predstavnicima gradskog i okružnog odbora Srpske radikalne stranke. Pozitivno je ocenio rad odbora i istakao, da se članstvo ponovo vraća toj stranci.\nPored Šešelja, na subotičkoj tribini su govorili i predsednik Izvršnog odbora SRS-a Nemanja Šarović, potpredsednik stranke Milorad Mirčić i članovi subotičkih radikala.


Poslije Rusije i Australija se odriče homeopatije – BiGportal.ba\nHomeopatski lekovi ne treba da se prodaju u australijskim apotekama jer predstavljaju “neprihvatljiv rizik” za potrošače, pokazalo je nezavisno istraživanje.\nU izveštaju panela za reviziju regulative u farmaceutskoj industriji, profesor Stiven King, otkrio je da homeopatija i homeopatski proizvodi ne smeju da se povezuju sa konvencionalnim lekovima.\n“Jedino što se u odbranu homeopatije može reći je to da je bezopasna i da u nekim okolnostima može da deluje kao placebo”, stoji u izveštaju. “Panel ne veruje da je taj argument dovoljan da opravda prodaju tih proizvoda u apotekama”.\nJan Kar, farmaceut i član Prijatelja nauke u medicini, pozdravio je ovaj zaključak i istakao da homeopatski proizvodi ipak mogu da predstavljaju opasnost, ukoliko ih osoba koristi za “lečenje” ozbiljnih stanja, umesto da se okrene proverenim terapijama.\n“Moja najveća pritužba na status homeopatije nije to što ljudi unose placebo, nego što veruju u nešto za šta nemaju dokaze. To znači da ne traže prave izvore informacija, što može biti vrlo opasno ako pate od ozbiljnih zdravstvenih problema. Uvek postoji mali rizik od komplikacija usled uzimanja konvencionalnih lekova, ali od njih takođe imamo i mnogo koristi. Homeopatija nosi mali rizik, ali zato od nje nemamo koristi”, smatra Kar.\nHomeopate veruju da supstance koje izazivaju bolest u manjim dozama predstavljaju lek i ljude leče rastvorom tih supstanci u vodi ili alkoholu. Oni tvrde da takve mešavine “pamte” originalnu supstancu i pokreću isceljenje u telu.\nTakođe, početkom godine Ruska akademija nauka (RAN) zvanično je proglasila homeopatiju za lažnu nauku. Njihova specijalna komisija za borbu protiv lažnih nauka i falsifikovanih istraživanja utvrdila je da “homeopatske metode dijagnostike i lečenja treba tretirati kao lažno naučne”.


RK Čelik - RK Izviđač - FOTO Galerija -Eventum.ba\nRK Čelik - RK Izviđač - FOTO Galerija Autor Redakcija on 28 Maj 2012. Rukometaši ,,Čelika'' pred svojom publikom odigrali su fenomenalnu utkamicu i pobjedom se oprostili od svoje publike u Gradskoj areni u ovogodišnjem takmičenju u ,,Ligi 6 za prvaka Bosne i Hercegovine''. ,,Čelik'' je vodio čitavu utakmicu, bolje igrao od renomiranog suparnika RK ,,Izviđača'' koji ima daleko veći rejting u rukometnim takmičenjima (igrao evropsku Ligu šampiona, tri puta prvak BiH, učesnik Regionalne SEHA liga).Krajnji rezultat je 30:29 za ,,Čelik'' (poluvrijeme 14:13). Čak devet igrača ,,Čelika'' su davali golove, a najviše Davor Kadić (7 – 4 iz penala), Milan Ivančev 6, Andreas Dominiković 5, a Aldin Begagić 4 gola. Svi igrači ,,Čelika'' su iskazali izvanrednu borbenost, a raspoloženi golman Adnan Šabanović, kome je oko 1000 navijača u Gradskoj areni u nekoliko navrata po tri-četiri minuta aplaudirala skandirajući ,,Šabane, Šabane, Šabane majstore...'' je, iako je primio čak 29 golova bio nerješiva enigma za dobre napadače ,,Izviđača'' (imao je 18 odbrana, plus odbranio 4 penala). Ipak su mu najbolji igrači ,,Izviđača'' Dejan Malinović i Marko Matić dali više od polovine primljenih golova (oba po 8 golova), dok je pivotmen Senjamin Burić dao 5 golova, a Nenad Zeljić 4 gola.\nRK ČELIK: Dervenčić (1 gol, više igrao u odbrani), Adnan Bgagić, Ćosić (1), Dominoković (5), Kadić (7), Begović (1), Ivančev (6), Šabanović (18+4 odbrane), Aldin Begagić (4), Lučić (3), Kovačević, Bečić, Kobilica, Šarenac (2), Beganović.\nRK ,,IZVIĐAČ'': Miličević (1), Milas, Malinović (8), Zeljić (4), Senjamin Burić (5), Matić (8), Benjamin Burić (10 odbrana), Boras (3), Tolić (5 odbrtana), Vegar, Ilić. Trener: Ilija Puljević.


Gdje je otišlo 940 hiljada KM iz bh. institucija: Finansirana udruženja, vjerski objekti… | Krajina.BA\nGdje je otišlo 940 hiljada KM iz bh. institucija: Finansirana udruženja, vjerski objekti…\nVijeće ministara i tri člana Predsjedništva BiH potrošili su prošle godine 938.925,53 KM sredstava iz tekuće rezerve. Riječ je o novcu koji bi trebalo da bude za hitne i nepredviđene situacije, poput poplava, a koji su bh. institucije masovno dodjeljivale udruženjima, vjerskim subjektima, budžetskim korisnicima i medijima.\nKomisija za finansije i budžet Doma naroda Parlamentarne skupštine BiH razmatrat će u četvrtak Informaciju o raspodjeli i korištenju sredstava tekuće budžetske rezerve za period januar – decembar 2016. godine.\nRiječ je o informaciji koju je pripremilo Ministarstvo finansija i trezora u BiH, a u kojoj piše da Zakonom o budžetu institucija BiH i međunarodnih obaveza BiH za 2016. godinu planirana sredstva u okviru Rezervisanja iznose 1.459.000 KM. Od toga se iznos od 599.000 KM odnosi na planirana sredstva iz tekuće rezerve na osnovu odluka Vijeća ministara BiH, dok se 360.000 KM odnosi na plan interventnog korištenja tekuće rezrve na osnovu pojedinačnih odluka Predsjedništva BiH. Također, 500.000 KM odnosi se na rezervisanje za sufinansiranje Evropskog zimskog olimpijskog festivala za mlade 2017. godine (EYOF-a).\nOd planiranih 1.459.000 KM sredstava tekuće rezerve tokom perioda januar-decembar 2016. godine odobreno je ukupno 1.458,528,40 KM i to na način da je Vijeću ministara BiH stavljeno na raspolaganje 359.590,40 KM, a članovima Predsjedništva BiH 359.590,40 KM (svakom po 120.000,000 KM). Kako je i planirano, za sufinansiranje EYOF-a izdvojeno je 500.000 KM.\nTo znači da su institucije BiH u 2016. godini potrošile 938.925,53 KM sredstava tekuće rezerve. Od toga je Vijeće ministara BiH potrošilo 579.335,14 KM, član Predsjedništva BiH iz reda bošnjačkog naroda Bakir Izetbegović 120.000,000 KM, član Predsjedništva BiH iz reda hrvatskog naroda 120.000,000 KM, a član Predsjedništva BiH iz reda srpskog naroda Mladen Ivanić 119.590,39 KM. Prema informacijama Ministarstva finansija i trezora BiH, na kraju godine ostalo j 520.074,47 KM.\nDetaljni pregled odobrenih i izvršenih sredstava budžetske rezerve prokazuje da su institucije BiH u 2016. godini izdvajale novac, između ostalog, za finansiranje samita, vjerskih objekata, kulturnih manifestacija, medija, budžetskih institucija, udruženja, sportskih saveza, ali i stipendiranje studenata.\nZakonom je propisano da se sredstva tekuće rezerve mogu koristiti isključivo za finansiranje nepredviđenih rashoda, vanrednih situacija ili neočekivanih događaja i u tu svrhu se planiraju u budžetima. Budžetska izdvajanja za tekuću rezervu ne smiju preći 3 posto ukupnih prihoda, isključujući primitke.\nS pravom se postavlja pitanja koji izdaci i rashodi samih budžetskih korisnika, sportskih klubova i udruženja ili humanitarnih i vjerskih organizacija mogu biti svrstani pod pojam hitni i nepredviđeni, čime se može opravdati hitnost, čime se može opravdati da troškovi nisu mogli biti planirani i finansirani iz tekućeg budžeta ili da nisu mogli biti odgođeni za iduću godinu.\nZakon o finansiranju institucija BiH jasno precizira da se sredstva tekuće rezerve mogu koristiti za finansiranje hitnih i vanrednih izdataka i programe koji nisu uvršteni u budžet, finansiranje troškova međunarodnih sporova i arbitraža, finansiranje novih institucija Bosne i Hercegovine koje tokom fiskalne godine steknu status budžetskog korisnika i grantove neprofitnim organizacijama.\n“Sredstva iz tekuće rezerve mogu se dodijeliti neprofitnim organizacijama na način i u iznosu koji se utvrdi u posebnoj odluci Vijeća ministara. Ako se tokom fiskalne godine prenesu određene nadležnosti budžetskog korisnika ili sam budžetski korisnik prestane postojati, Vijeće ministara dužno je uspostaviti komisiju za raspolaganje inventarom. Nakon usvajanja izvještaja komisije, Ministarstvo finansija i trezora vrši prijenos novčanih sredstava u tekuću rezervu, dok se prijenos ostalih sredstava vrši na osnovu odluke Vijeća ministara”, piše u Zakonu o finansiranju institucija BiH.\nPrethodni članakU Foči uhapšeno 17 osoba: Evo kako su putem društvenih mreža varali ljude i oštetili ih za ogroman novac\nNaredni članakOtkriven na GP Hum: Marihuanu sakrio ispod haube i u vratima automobila


Beograd će za doček 2018. godine imati jednu od najskupljih novogodišnjih jelki na svetu, koju građani plaćaju 83.000 evra i koja je postavljena tri dana pre nego je doneta odluka o dodeli ugovora, objavio je portal Pištaljka koji se bavi istraživanjem korupcije i drugih zloupotreba u vlasti, privatnim i javnim preduzećima i drugim institucijama.\nSkupocenu jelku je kupio Sekretarijat za poslove odbrane, vanrednih situacija, komunikacije i koordinaciju odnosa sa građanima grada Beograda od firme Keep light (Kip lajt), od koje grad godinama unazad kupuje prazničnu rasvetu i za koju je, kako je Pištaljka pisala, namešten prošlogodišnji, ali i ovogodišnji tender za novogodišnju rasvetu.\nIz Pištaljke navode da se prirodna jelka, norveška omorika visoka najmanje 20 metara ispred Centra Rokfeler u Njujorku bez ukrasa plaća 25.000 dolara, u Beogradu je veštačka jelka visoka 18 metara ukrašena belim lančanicama sa 200 crvenih plastičnih ukrasa i 40 ukrasnih plišanih crveno-zlatnih mašni plaćena četiri puta više.\nJelka u Beogradu, koja je s PDV-om koštala skoro 10 miliona dinara, skuplja je i od najskuplje jelke na svetu koja se nalazi u luksuznom hotelu Emirates Palace (Palata Emirata), koja bez ukrasa košta 10.000 dolara. Sa ukrasima od dijamanata i zlata ova jelka košta 11 miliona dolara.\nDa bi kupio jelku, Sekretarijat je u septembru promenio plan javnih nabavki i opredelio dodatnih 8.333.333 dinara za tu svrhu. U novembru je raspisan tender, na kom je 18. decembra posao dobila firma Kip lajt, navodi portal Pištaljka.\nPištaljka podseća da je već pisala da je Kip lajt i u avgustu dobio posao nabavke praznične rasvete za Beograd od 170 miliona dinara na tenderu Javnog komunalnog preduzeća Javno osvetljenje.\nTo javno preduzeće tražilo je samo one ukrase kakve prodaje Kip lajt kao ekskluzivni distributer grčke firme Fotodiastasi.\nNa isti način, Kip lajt je i prošle godine pobedio na tenderu i dobio posao vredan 143,9 miliona dinara.\nTako je omogućeno da i grad Kruševac i beogradski aerodrom Nikola Tesla koristeći diskriminatorske kriterijume poslove nabavke dekorativne rasvete dodele firmi Kip lajt, navodi se na portalu Pištaljka.


Reč dekana - FSOMFSOM\nJedna od najvažnijih odluka u životu svakog čoveka jeste izbor posla kojim će se baviti i od koga će obezbeđivati sopstvenu, ali i egzistenciju svoje porodice. Dakle, čovek kao jedino razumno biće ima sposobnost izbora između različitih mogućnosti, dok tu osobinu nema ni jedno drugo živo biće. Međutim, praksa pokazuje da čovek nije obučen, niti se obučava da napravi pravi izbor, koliko god je pojam „pravi“ subjektivan. Otuda i veća potreba da se u nekoliko rečenica u ovom uvodnom izlaganju stavi do znanja budućim akademcima o čemu bi trebalo da vode računa prilikom izbora zanimanja kojim će se baviti u svom životnom veku.\nDakle, čovek kao svesno živo biće ima mogućnost izbora. Ali, sva istraživanja ukazuju i dokazuju da čovek u mladosti najvažnije životne odluke, kao što je izbor bračnog druga i izbor zanimanja, često donosi na osnovu emocija, odnosno putem osećaja i „srcem” , a ne razumom, odnosno glavom kao racionalnim ishodom čoveka kao svesnog i razumnog živog bića. Ishod ovakvog ponašanja je poznat, a to je čest izbor pogrešnog bračnog druga ili prijatelja, odnosno izbor pogrešnog fakulteta, odnosno zanimanja kojim će se čovek baviti, ili pogrešne organizacije u kojoj će raditi, itd. Posledice navedenog su u povećanom broju razvoda, napuštanje upisanih fakulteta i prelazak na druge fakultete, menjanje zanimanja, itd.\nČini se da su najskuplje one greške, koje se odnose na izbor fakulteta koji će čovek upisati, jer mu taj izbor opredeljuje i zanimanje, odnosno profesiju kojom će se čovek baviti u svom radnom veku. Jer, kada čovek, kako kaže B. Trejsi: „Izabere zanimanje koje voli, on nikada neće raditi, već će se zabavljati”. U suprotnom, čovek će svoj životni vek provesti pod opterećenjem i u raskoraku između zahteva posla i zadovoljstva koje mu posao pruža. Ukoliko se to desi, ne postoji plata, ili bilo koji drugi motiv, koji može da kompenzuje navedeni raskorak.\nAko ste orijentisani na inženjerstvo, odnosno inženjerski menadžment ili informatiku ukoliko mislite da je to baš posao kojim želite da se bavite, na pravom ste mestu. Fakultet za informacione tehnologije i inženjerstvo, je jedan od najmlađih Fakulteta u Srbiji. Fakultet deluje u okviru prestižnog Univerziteta „Union-Nikola Tesla” iz Beograda. Ukoliko ste se odlučili za upis na FITI doneli ste pravu odluku. Pored ove trebate doneti još dve odluke, i to: (1) koji studijski program želite da studirate i (2) koji drugi jezik, pored engleskog želite da izučavate.\nU okviru studijskog programa inženjerski menadžment izučavaju se proizvodni i uslužni sistemi. Ovo su dve oblasti u kojima se odvija celokupan poslovni biznis na globalnom nivou, uz napomenu da je opšta tendencija da se sve više razvija sektor usluga, koji u razvijenim tržišnim zemljama obuhvata i do 80% svih aktivnosti. Dakle, proizvodnja i usluge i upravljanje ovim oblastima, danas postaju odlučujuće profesije za uspešnost svake zemlje, kompanije, ili bilo koje druge organizacije. Ono što je specifično na ovom Fakultetu, u odnosu na druge, to je da postoje zajednički predmeti koje izučavaju studenti na studijskim programima, što čini kompetentnijim za sagledavanje i rešavanje različitih društvenih, ekonomskih, upravljačkih i drugih problema. Na taj način se eliminišu slabosti koje objektivno postoje na ekonomskim i menadžerskim fakultetima iz društveno humanističkog polja, jer je teško na primer na ovim fakultetima kvalitetno obrađivati proizvodno-uslužne delatnosti. Zato je inženjerijski pristup u proizvodnim i uslužnim delatnostima i preduzećima kvalitetniji i objektivniji, posebno u strategijskom, odnosno operativnom upravljanju sektorom proizvodnje, industriji usluga, itd. jer je sveobuhvatan, konzistentan i stanju je da stvori kompetentnije upravljače u odnosu na druge fakultete. Nakon završetka osnovnih akademskih studija student stiče stručni naziv: diplomirani inženjer menadžmenta.\nOsnovni cilj studijskog programa informacioni sistemi jeste edukacija kadrova sticanjem savremenih znanja i veština iz oblasti informacionih sistema za poslove za kojima postoji sve veća potreba ne samo u našoj zemlji nego i u celom regionu. Ovo je retka profesija koja ne čeka posao na biroima rada zato što potreba za diplomiranim informatičarima stalno raste. Nakon završetka osnovnih akademskih studija student stiče stručni naziv: diplomirani informatičar\nStudent se, takođe, u prvoj godini studija mora opredeliti koji će drugi jezik prihvatiti. U program je kao obavezan jezik dat engleski, što je i prirodno, jer se savremeno poslovno komuniciranje i praćenje literature iz oblasti menadžmenta, inženjerstva i informacionih sistema ne može zamisliti bez poznavanja engleskog jezika. Student ima mogućnost da izabere još jedan strani jezik i to između ruskog, italijanskog i francuskog jezika. Procena je da će kompanije sa tih jezičkih područja sve više biti prisutne na tržištu Srbije i da će zapošljavanje biti uslovljeno poznavanjem tih jezika. Na ovaj način Fakultet pruža mogućnost budućim diplomiranim inženjerima menadžmenta i budućim diplomiranim informatičarima da se osposobe da komuniciraju sa poslovnim ljudima drugih zemalja.\nDobro došli i srećan početak,


I protiv Budućnosti bez kalkulacija - Soskanal\n» I protiv Budućnosti bez kalkulacija\nObjavio Branislav Popović 12/03/2017 - 14:20\nI protiv Budućnosti bez kalkulacija\nKošarkaši Crvene zvezde mts okončaće u ponedeljak od 21 čas ligaški deo ABA lige. U dvorani ''Aleksandar Nikolić'' gostuje podgorička Budućnost, a iz tabora crveno-belih su jasni da je u derbiju 26. kola cilj pobeda.\nCrveno-beli su već osigurali prvo mesto pred plej of koji startuje sledeće nedelje, a utakmica protiv podgoričkog tima predstavlja priliku da beogradska publika još jednom pozdravi ekipu Crvene zvezde mts koja ove sezone beleži odlične rezultate, i pruži im podršku pred vrlo važan period u kome će naš tim odigrati utakmice u završnici ABA i regularnog dela Evrolige.\nMeč koji se igra u ponedeljak od 21 sat, takođe može da bude i uvertira u plej of seriju, jer bi u slučaju pobede aktuelnog šampiona regionalne i KLS lige, u polufinalu igrali upravo Crvena zvezda mts i Budućnost. Ipak, trener crveno-belih Dejan Radonjić pred ovaj meč kaže:\n„Ekipa Budućnosti je napravila ekipu za visok plasman, tu je puno dobrih mladih igrača, uz jedan ozbiljan broj iskusnih i vrlo kvalitetnih. Oni mogu da dobiju svakoga, a sa druge strane, pred ovaj meč nerealna su poređenja sa prvom utakmicom u Podgorici, tada je novi trener tek stigao... Mi pred ovaj meč imamo naše želje i prioritete: pod jedan, da pobedimo, drugo, da ispravimo elemente kako bi bio zadovoljan igrom. Što se nas tiče, naše pozicije su jasne..."\nI pred ovaj meč crveno-beli imaju dosta kadrovskih problema:\n„Nemanja Dangubić je u procesu vraćanja na poziciju i mesto na kome je bio pre povrede, a to nije lako, Luka Mitrović je osetio bol u Madridu, nisam želeo ništa da rizikujem, situacija je sada mnogo bolja, dok je sa Stefanom Jovićem moramo da razmišljamo sistematično,, trening po trening... Svi ostali su zdravi i spremni za ovu utakmicu".\nNa pitanje i konstataciju novinara „ da bi pobeda ponovo donela ekipu u Budućnosti u polufinalu, a poraz večite derbije" trener Crvene zvezde mts je imao vrlo jasan odgovor:\n''Mi nismo kalkulisali u ovom takmičenju, od samog starta, i pored činjenice da smo i prvo mesto obezbedili mnogo ranije. Naš cilj nije finale ABA lige, već smo kao prioritet na startu sezone, naveli da želimo da osvojimo ovo takmičenje!''\n„Pred nama je vrlo teška utakmica, derbi 26.kola ABA lige. Ekipa Budućnosti je sastavljena i predstavlja spoj iskusnih stranih i igrača koji dobro poznaju ABA ligu, ali imaju i nekoliko mladih, vro talentovanih igrača. Želimo da odigramo dobro, da zabeležimo novu pobedu, i u dobroj atmosferi dočekamo važan period u Evroligi, i prvenstveno ABA ligi koja nam je prioritet za ovu sezonu" - izjavio je Branko Lazić.\nProdaja karata za utakmicu Crvena zvezda mts – Budućnost VOLI počela je u nedelju po standarnim cenama u svim poslovnicama Eventima, i na blagajni dvorane „Aleksandar Nikolić" na dan utakmice.


Početna / Vesti / RARIS pruža besplatnu podršku kod apliciranja za kredite Fonda za razvoj Republike Srbije\nTimočka 09/05/2020 | 08:40\tVesti, Društvo\nFond za razvoj Republike Srbije ima više aktuelnih konkursa za unapređenje poslovanja preduzetnika i privrednika.\nRARIS je obezbedio posebnu telefonsku liniju za besplatnu podršku preduzetnicima i privrednicima u pripremi dokumentacije za kredite Fonda za razvoj Republike Srbije.\n„Naši menadžeri su na raspolaganju za sve informacije i konsultacije u vezi sa uslovima za apliciranje i pripremu dokumentacije. Svi zainteresovani mogu se javiti svakog radnog dana u periodu od 10:00 do 15:00 časova na telefon 019/426-377”, kažu u Regionalnoj agenciji za razvoj istočne Srbije.\nZa brži i lakši pristup informacijama svi zainteresovani mogu se pridružiti Viber zajednici „Podrška preduzetništvu istočne Srbije”. Članovi zajednice su u mogućnosti da među prvima saznaju o aktuelnim subvencijama, kreditima, obukama, stručnoj pomoći, razvojnim projektima i drugim oblicima podrške za svoj biznis.\nViber zajednici možete pristupiti klikom na ovaj link, uz uslov da je prethodno instalirana aplikacija Viber na Vašem uređaju.\nKljučne reči „Podrška preduzetništvu istočne Srbije” Viber Kredit Podrška RARIS Srbija Fond Fond za razvoj RS\nPrethodna NSZ: Podnošenje prijava i zahteva od ponedeljka elektronskim putem\nSledeća Obeležen Dan pobede nad fašizmom i u Zaječaru


Neka finansijske igre počnu!\nNa korak ste od početka testa finansijske pismenosti\nDa biste postigli što bolji rezultat potrebno je da tačno odgovorite na što više pitanja u roku od 60 sekundi.\nVreme se meri samo dok se čeka na Vaš odgovor, tako da ne morate da brzate sa stiskanjem dugmeta za sledeće pitanje.\nZavrti i testiraj svoje znanje!\nOsvojili ste bodova\nSvoje znanje o finansijama možete unaprediti i dodatno proveriti klikom ovde\nHoću da naučim\nSvi smo mi eksperti\nNepozajmljivanje od rodbine\nŽivimo brzo i nepredvidivo, i često imamo potrebu za dodatnim novcem. U slučaju da je zaduživanje jedina (ili najbolja) opcija, treba, logično, izabrati onaj vid koji je najpovoljniji.\nKupovina nekretnine ili izgradnja kuće je zaista značajan događaj i ima faze po kojima se odvija. Prva, a možda i najteža, je pronalaženja idealnog doma. U ovom modulu smo spremili nekoliko saveta iz prakse i preporuke za snalaženje na kompleksnom tržištu nekretnina.\nUvod u elektronsko bankarstvo\nSve što vam je potrebno kako biste u životu što manje gledali šaltere – bar one koje za sada možete da izbegnete – je računar ili pametni mobilni telefon, i pristup Internetu.\nPoslednji dodeljeni bedževi\n5 kašika interaktivnosti i 6 šolja edukacije pomešano pažljivo sa 15 grama humora. Dugo krčkano i sada spremno za vas.\n...se prevaranti ne dokopaju novca i podataka moje firme\nSajber-kriminalci se trude da različitim tehnikama na vaš računar instaliraju softver ili virus pomoću kojeg će prevarom prikupiti osetljive informacije ili izmeniti određene podatke. Saznajte kako oni to rade i kako možete da se zaštitite\n... besplatni probni period ostane besplatan\nSurfovali ste netom i slučajno naleteli na aplikaciju koja može mnogo da pomogne u svakodnevnom životu. Super, ima i besplatan probni period, ali pre nego što unesete sve podatke, pogledajte naše savete za pametno i odgovorno korišćenje aplikacija u probnom periodu\n... moje dete ume i razume novac\nOve jednostavne, svakodnevne stvari, pomoći će vašem detetu da stekne osnovne predstave o novcu, njegovom zarađivanju i trošenju, suočiće ga sa izborom između različitih mogućnosti, kao i sa ograničenošću resursa, nagovestiti moć štednje, razvijati njegove veštine baratanja novcem i znanje o raznolikosti sveta finansija\n... bankarske poslove obavljam bez odlaska u filijalu\nU situaciji nastaloj usled korona virusa, ali i u redovnim okolnostima, korisno je da znate koji sve bankarski proizvodi i usluge su vam dostupni „na daljinu“, odnosno ne zahtevaju da posetite filijalu.\n...prodam svoje proizvode ili usluge\nProdaja je jedan od ključnih segmenata svakog malog biznisa, pošto od nje u velikoj meri zavise prihodi preduzeća. Preduzetnici su često više fokusirani na organizaciju poslovanja i unapređenje kvaliteta proizvoda ili usluga nego na prodaju, verujući da će kvalitet neminovno dovesti i do zadovoljavajuće potražnje na tržištu.\n...me internet prevaranti ne „upecaju“\n... izbegnem postpraznične onlajn prevare\nKada nakon perioda trošenja i slavlja nastupi postpraznična besparica, internet je preplavljen lažnim nagradnim igrama, poklon-vaučerima i ponudom nestvarno povoljnih kredita za oporavak kućnog budžeta. Zato vam savetujemo da u ovo doba godine budete posebno oprezni kada naiđete na ponudu koja deluje suviše dobro da bi bila istinita – jer skoro nikada nije.\n...naučim dete da upravlja novcem\nUpravljanje novcem je važan deo obrazovanja, pogotovo ukoliko se u obzir uzme da navike stečene u detinjstvu i mladosti utiču na to da li će i koliko štedeti kad stasaju, kao i da li će odgovorno upravljati novcem kada počnu i sami da ga zarađuju.\n...bezbedno kupujem iz fotelje\nNovembar mesec je obeležen različitim danima u kojima trgovinski lanci i prodavnice snižavaju cene i nude različite povoljnosti za kupovinu. Veliki popusti i akcije, pretpraznično vreme i opasan virus zbog koga smo svi zabrinuti, čine kombinaciju koju su razni onlajn prevaranti mogli samo da požele i za očekivati je da će pokušati da je iskoriste.\n... moj kućni budžet bude stabilan tokom (i nakon) pandemije\nOsim brige za svoje i zdravlje najbližih, usled pandemije korona virusa nametnula se i dodatna potreba da pametno koristimo i raspoređujemo sopstveni budžet . Pitanje gubitka posla, smanjenja plate, rata kredita ili duga na kreditnoj kartici samo su neki od potencijalnih problema koji mogu uticati na lične finansije.\nŽelimo da najšira zajednica, od naših najmlađih sugrađana do svih odraslih, bolje razume upravljanje svojim finansijama.\nVerujemo da je unapređenje znanje u oblasti finansija važno za prosperitet društva, svake porodice i osobe pojedinačno.\nVeća održivost poslovanja\nZnamo da finansijska edukacija nedvosmisleno vodi ka održivosti poslovanja preduzetnika i malih preduzeća i dobrobiti zajednice u celini.


Nebojša Stefanović Biografija - Biografija.org\nPolitičar, ministar (1976. - )\nNebojša Stefanović je srpski političar. Rođen je 20. novembra 1976. godine u Beogradu. Njegov otac je diplomirani ekonomista, a majka administrativni radnik u Agenciji za lekove. Ima i mlađeg brata.\nPo maturiranju u Devetoj beogradskoj gimnaziji Mihajlo Petrović Alas, diplomirao je na Fakultetu za poslovne studije Džon Nezbit univerziteta. Magistrirao je na istom univerzitetu 2011. godine, sa temom Savremeni principi menadžmenta u lokalnoj samoupravi. Mentorka mu je bila profesorka Ana Langović Milićević. Ubrzo je i doktorirao, sa Mićom Jovanovićem kao mentorom. Njegov doktorat proglašen je plagijatom posle analize profesora sa koledža Velike Britanije. Pohađao je i večernju školu Tonija Blera, smer Uloga medija u popravljanju imidža.\nStefanović je po okončanju studija radio u privatnim firmama. Od 2004. do 2008. godine bio je direktor marketinga u preduzeću za spoljnu i unutrašnju trgovinu Interspeed d.o.o. Potom je bio finansijski direktor u preduzeću Jabuka d.o.o, koje je ubrzo propalo.\nStefanović je bio član Srpske radikalne stranke do raskola u toj partiji nastalog septembra 2008. godine. Tada sa drugim pristalicama Tomislava Nikolića osnovao Srpsku naprednu stranku. U toj stranci imao je funkcije potpredsednika i predsednika Glavnog odbora, kao i predsednika Gradskog odbora Beograd Srpske napredne stranke.\nPolitičku karijeru počeo je kao odbornik u skupštini Grada Beograda. Na toj poziciji bio je od 2004. do 2008. godine. Za narodnog poslanika je izabran na parlamentarnim izborima 2007. godine, kao član Srpske radikalne stranke. Vodio je Odbor za trgovinu i turizam Narodne skupštine Republike Srbije. Ponovo je izabran za narodnog poslanika, sada ispred Srpske napredne stranke. Predsednik Narodne skupštine Republike Srbije je bio od jula 2012. do aprila 2014. godine. Obavljao je i funkcije predsednika Odbora za prava deteta i šefa delegacije Narodne skupštine u Interparlamentarnoj uniji.\nZa ministra unutrašnjih poslova u Vladi Srbije izabran je u aprilu 2014. godine. Od avgusta 2016. godine obavljao je i funkciju potpredsednika Vlade. Stefanović je u novembru 2017. godine imenova za sekretara Saveta za nacionalnu bezbednost i šefa Birao za koordinaciju službi bezbednosti.\nOd 29. oktobra 2020. godine obavlja funkciju ministra odbrane.\nOženjen je Anom, rođenom Filipović, direktorkom tabloida Pravda. Imaju ćerku Ninu.\nOznake: ministarnebojša stefanovićpolitičarpolitikasrbija\nKratke informacije o: Nebojša Stefanović\nDatum rođenja: 20. Novembar 1976.\nWeb stranica: Sajt Nebojše Stefanovića\nYoutube: Nebojša @ YouTube


pink.rs | Odalović: Očekujem optužnice za zločine nad Srbima\nOdalović: Očekujem optužnice za zločine nad Srbima\nEvidentno je, navodi Odalović, da nema pravde za srpske žrtve i da zato treba uvek skretati paznju javnosti i pozvati sve one koji za to imaju madat da procesuiraju i kazne počinioce zločina nad Srbima.\nPredsednik vladine Komesije za nestala lica Veljko Odalović očekuje da Specijalni sud za ratne zločine pripadnika nekadašnje OVK podigne optužnice po dokazima koji su mu dostavljeni za zločine počinjene nad Srbima.\nOdalović kaže da je reč o velikom broju zločina nad Srbima među kojima su i oni koji su se desili od početka 1998. godine, od kidnapovanja rudara, preko Zočista, Opteruša, Retimlja, ubista više od 40 civila, porodice Stolić i Simić, zločina u Livadici i Starom Grackom, kao i drugih zločina za koje postoje izvesni dokazi.\n- Između ostalog i Specijalno tužilaštvo ima pun mandat da se ovim bavi, dobilo je i produženi rok da može da obuhvati i zločine koji su se desili u vreme mandata međunarodne misije, 1999. i 2000. godine - kaže Odalović.\nUveren je da će kad-tad biti ostvarena pravde za srpske žrtve i da je važno sankcionisati odgovorne za zločine koje su počinili u regionu, a koji se, dodaje, nalaze na odgovornim funkicijama ne samo na prostoru KIM, nego i u nekim drugim bivšim jugoslovenskim republikama.\n- Mislim da taj otklon mora da se napravi da bi region imao budućnost, jer dok god ljudi koji su počinili zločine nesmetano, slobodno šetaju, obavljaju javne funkcije, predstavljaju određene 'kvazi države' ili države, to je veliki problem - rekao je Odalović.\nIstakao je da zločini moraju da budu sankcionisani, njihovi počinioci prepoznati i identifikovani i da se oni sklone sa scene kako bi se ostavio prostor za neke nove ljude koji nemaju te hipoteke.\nOdalović kaže da treba da se izvrši pritisak na države koje "povampiruju i daju tim ljudima veliki prostor" da se jednostavno ograde od njih i da se gradi neka nova budućnost u regionu.\nUHAPŠENI OSUMNJIČENI ZA RATNE ZLOČINE NAD SRBIMA!\nDobričanin Nikodinović za Pink: Suđenja ne treba da budu zabava za narod (VIDEO)\nDodik: Srebrenica mesto zločina nad Bošnjacima, ali i Srbima


Želvoz: Uzeo 19.000 evra za vagone, dobio kućni pritvor – Semendria\nŽelvoz: Uzeo 19.000 evra za vagone, dobio kućni pritvor\n05. decembar 2014. HRONIKA – Izvor: Agencija Tanjug – Apelacioni sud u Beogradu pravosnažno je osudio na godinu dana kućnog zatvora bivšeg pomoćnika generalnog direktora preduzeća Želvoz iz Smedereva, Slobodana Kirna.\nKirn je osuđen zbog primanja mita od 19.000 evra, kao i poklone u vrednosti od preko 71 hiljadu dinara.\nIstom presudom potvrđena je odluka Višeg suda u Smederevu kojom je vlasnica preduzeća “O” Vera Kovačević, kako se navodi, oslobođenja od kazne za izvršenje krivičnog dela davanje mita, dok je generalni direktor Želvoza Dragomir Čohadžić oslobođen od optuzbe da je izvršio produženo krivično delo zloupotrebe položaja odgovornog lica.\nTo je, kako se navodi, uradio tako što je dao nalog za kasaciju ukupno 39 starih teretnih vagona, iako je znao da isti nisu vlasništvo Želvoza, već JP Železnice Srbije, a otpadno gvožđe dobijeno kasacijom navedenih vagona isporučio Kovačevićevoj.\nU obrazloženju presude Apelacionog suda se u odnosu na Čohadžića, između ostalog, navodi da je pravilno prvostepeni sud utvrdio da navedeni okrivljeni nije učestvovao u zaključenju ugovora od 4. januara 2006. godine između preduzeća “Želvoz” i preduzeća Vere Kovacević.\nTakođe, kako navodi Apelacioni sud, tokom postupka nije dokazano da je Čohadžić na bilo koji način odobrio kasaciju 39 starih nagona koji su se nalazili van kruga preduzeća Želvoz, već da je naloge za kasaciju tih vagona davao isključivo Kirn.\n« Smederevskim karatistima 7 zlatnih, 19 srebrnih i 9 bronzanih medalja\nUslov za kupovinu Železare: Samo da radi »


Друштво судија Србије: Нека свако ради свој посао\nHomeDRUŠTVODruštvo sudija Srbije: Neka svako radi svoj posao\nDruštvo sudija Srbije: Neka svako radi svoj posao\n29/03/2021Redakcija BALKAN TVDRUŠTVO, Vesti, za slajder0\nDruštvo sudija Srbije poziva Supštinu Srbije, njenog predsednika i svakog poslanika pojedinačno da se uzdrže od protivpravnog, opasnog i štetnog omalovažavanja pojedinih sudija, a time i sudstva uopšte, kao i podsticanja nepoverenja građana u sudstvo.\nDruštvo sudija Srbije reagovalo je na izjave poslanika na sednici parlamenta, kada su u negativnom kontekstu pominjali sudiju Apelacionog suda Miodraga Majića i advokata Rodoljuba Šabića.\nPozivamo sve nosioce javne vlasti da svoje znanje i energiju, umesto na međusobne optužbe i prozivanje pojedinaca, usmere na kvalitetno obavljanje poslova u okviru svojih nadležnosti, kako bi građani Srbije dobili dobre i jasne propise, koje nije potrebno popravljati ili prilagođavati konkretnoj pravnoj situaciji autentičnim tumačenjem u parlamentu.\nDržava Srbija počiva na civilizacijskoj tekovini podele vlasti na zakonodavnu, izvršnu i sudsku vlast i za očuvanje institucija, kao temelja uređene države, potrebno da se pripadnici svake od te tri grane vlasti profesionalno odnose prema svojim obavezama i uzdrže od mešanja u nadležnosti druge dve grane vlasti, navodi se u saopštenju.\nSudovi i sudije su dužni da, posle zakonito sprovedenog postupka, donesu zakonitu i obrazloženu odluku, zasnovanu na pravilno utvrđenom činjeničnom stanju, na koje je pravilno primenjeno materijalno pravo.\nZakonodavna i izvršna vlast utvrđuju pravni okvir za funkcionisanje sudske grane vlasti, a rad sve tri grane vlasti kontroliše Ustavni sud, u okviru svojih ustavnih nadležnosti, podseća Društvo sudija.\nDruštvo sudija već više od deceniju upozorava da će, usled laičkog pristupa sudskoj praksi kao izvoru prava, a koji nije kompatibilan sa našim pravnim sistemom, biti stvorena situacija kakva je sada – da sudovi kroz sudsku praksu propisuju/donose zakone, da Narodna skupština sudi, a da mediji presuđuju, pri čemu se za nastali sistemski poremećaj, krivica pripisuje pojedincima, navodi se u saopštenju.\nČadež: Vakcinisano 8.500 privrednika iz regiona\nSvet: Trodnevni karantin u Brizbejnu zbog sedam slučajeva korone, u Češkoj otkrivena nova varijanta korona virusa


Laguna - Ovako je počelo - Grupa autora - Knjige o kojima se priča\nNeverovatno šta spoj pisaca različitih senzibiliteta može da stvori. Bez obzira na to koliko volimo i poznajemo Grčku, ova knjiga priča ne samo da otkriva nove aspekte kolevke jedne civilizacije, već nas i podseća da jedna zemlja nije samo geografski položaj i ekonomski status nego mnogo više od toga. Prva asocijacija na Grčku je predivno more i ukusna hrana, ali u ovoj knjizi pisci otkrivaju lepote mentaliteta jednog naroda, filozofije i matematike, religije, istorije, arheologije, muzike i, pre svega, ljubav prema životu. Čitanje ove knjige je kao proputovanje po Grčkoj, svaka priča je nova stanica koja otkriva nešto novo, nešto nepoznato ili manje poznato. Po završetku čitanja imate osećaj da ste se zaista vratili sa putovanja. Bilo da volite Grčku, ili ste nekada planirali da je posetite, ova antologija priča je pravi izbor i kao podsetnik i kao preporuka za posetu jednoj staroj, a tako novoj i neistraženoj državi.\nOva knjiga mi je posebno draga, zato sto sam je osvojila.:) Odmah sam je procitala i uzivala u razlicitim stilovima pisanja nasih domacih autora koji, zaista, cine jedan divan sklop. Ovi predivni opisi Grcke vam ne mogu dosaditi, naprotiv, sluze da bi se iznova i iznova citali i upijali. Svaka cast na ideji za ovu knjigu.


Prvi put u Srbiji održan Dijalog mladih sa predsednicom Vlade - OpeNS\n14 Dec/2019 Objavio Opens2019 AdminObjavljeno u Vesti\nTrideset mladih, predstavnika udruženja i polaznika Akademije omladinske politike iz cele Srbije razgovarali su u Rektoratu Univerziteta u Novom Sadu sa premijerkom Anom Brnabić o ključnim oblastima za razvoj svake mlade osobe. Učesnici Dijaloga predložili su rešenja za smanjenje stope nezaposlenosti, obezbeđivanje dostojnih uslova za rad mladih osoba, inkluzivne i stambene politike za mlade kao i sigurne prostore i usluge u lokalnim zajednicama.\nMladi moraju biti briga svih ministarstava, a praksa je pokazala da to ne funkcioniše, kažu učesnici Dijaloga i predlažu jasno definisani mahanizam koji bi pratio rad svih ministarstava u segmentu koji se tiče mladih. Kao problem navode i teško dostupne psihoterapeutske usluge, koje su i izuzetno skupe u Srbiji i kako kažu, neophodno je doneti Zakon o psihoterapiji koji će mladima doneti adekvatnu psihoterapeutsku negu. Traže i promenu svog položaja na lokalnom nivou i osnivanje omladinskih klubova na lokalu. Predsednica Vlade Srbije Ana Brnabić kaže da je svesna da položaj mladih može biti mnogo bolji, ali takođe zna\nda problem poverenja mladih u i institucije ne postoji samo u Srbiji već i u čitavom svetu.\n„Najbolje stvari koje je ova Vlada do sada uradila jesu upravo one koje su realizovane u dogovoru sa ljudima, te sam ja, po pitanju položaja mladih otvorena za konkretnu saradnju,“ dodaje premijerka. Država je prepoznala socijalno preduzetništvo, objašnjava premijerka, a problem sa radnim iskustvom rešava se preko dualnog obrazovanja koje je uvedeno u naše škole. Govoreći o odlasku mladih, dodaje, svesna je problema, ali smatra da postoje i ljudi koji se iz inostranstva vraćaju u Srbiju -Samo četvoro takvih radi u mom kabinetu, dodaje Brnabić“.\nKada je reč o položaju mladih na lokalu, Brnabić je obećala učesnicima Dijaloga da će zajedno sa njima u narednom periodu posetiti Niš, Loznicu i Sombor i na taj način pokrenuti promenu odnosa prema mladima i u ostalim lokalnim samoupravama u Srbiji.\nIstraživanja pokazuju da mladi nemaju poverenja u institucije, kao i da nisu uključeni u donošenje odluka. Podaci govore da 6 od 10 mladih ljudi odlazi iz Srbije. To je takođe jedan od razloga zbog koga je Krovna organizacija mladih Srbije (KOMS) u saradnji sa Omladinskom prestonicom Evrope Novi Sad 2019 (OPENS2019) organizovala Dijalog mladih sa premijerkom. Kako kažu u KOMS-u, nadaju se da je ovo samo početak dobre prakse budućih dijaloga sa ostalim donosiocima odluka.\n„Mladi nisu večeras razgovarali samo sa premijerkom, već i sa ministrom zdravlja, finansija, omladine i sporta, kao što ni premijerka nije razgovarala samo sa tridesteak mladih već sa hiljadama njih iz cele Srbije,“ kaže Samedin Rovčanin v.d. predsednika upravnog odbora KOMS-a. Dijalog je, dodaje Rovčanin, pokazao i da su mladi spremni da budu konstruktivni.\n„Najveći dosadašnji problem jeste to što o važnim temama svi pričaju u okviru svojih grupa, a te grupe se međusobno ne dodiruju,“ kaže Rovčanin i poziva, tačnije izaziva premijerku Srbije Anu Brnabić da nastave dijalog i da više komuniciraju.\nDijalog mladih sa premijerkom organizovala je Krovna organizacija mladih Srbije (KOMS) u saradnji sa Omladinskom prestonicom Evrope Novi Sad 2019 (OPENS) u sklopu OPENS projekta Premijerka otvara vrata – mladi na Vladi, a u okviru Svečane ceremonije predaje titule Omladinske prestonice Evrope.


15. Noć muzeja u Beogradu: Umetnik je prisutan - Dan u Beogradu\nNaslovna » Izlasci » Izložbe » 15. Noć muzeja u Beogradu: Umetnik je prisutan\n15. NoÄ‡ muzeja u Beogradu: Umetnik je prisutan\nAh Neša 4. maj 2018. Izložbe Postavite komentar\nNeki od značajnijih umetnika koje će posetioci ovogodišnje Noći muzeja moći da upoznaju su Miodrag Bata Knežević, Kosta Bunuševac i TKV.\nPetnaesta Noć muzeja biće održana na više od šezdeset lokacija širom Beograda, a donosi jednu sasvim novu turu. Uz sada već omiljenu Dečju turu, Neispričane priče ili Beograd sa stilom, ove godine posetioce očekuje i tura Umetnik je prisutan.\n15. Noć muzeja… i Miodrag Bata Knežević\nNjegovi radovi, deo izložbe „Uspomene i grafički dizajn – Budi umetnik“ biće polazna tačka za druženje sa umetnikom u Narodnoj biblioteci Srbije tokom Noći muzeja, sa početkom u 21.00, 22.00 i 23.00.\n– Uspomene su tu glavne, a grafički dizajn je samo sredstvo da se ta memorija sačuva – navodi Knežević. – Protok vremena čini svoje, pa period od pedeset godina stvaralaštva mi deluje kao jedan tren. U Noći muzeja ću pred vama taj tren pokušati da približim i razotkrijem kao neku veliku tajnu u kojoj postoji samo jedno, a to je istina. A istina je da je sve počelo sa rokenrolom!\nGalerija ULUS za ovogodišnju Noć muzeja priprema izložbu „Licem u lice sa pobednikom“ koja će okupiti neke od najznačajnijih savremenih srpskih umetnika i umetnica, a sve ih povezuje muški akt kao glavna inspiracija.\nČak je i Meštrovićev „Pobednik“, simbol Beograda koga su naručile gradske vlasti, završio skrajnut na Kalemegdan.\n– Spomenik posvećen pobedi srpske vojske u balkanskim ratovima odstupao je od opšteprihvaćenog načina prezentacije pobede koji se još od antike prikazuju u ženskom obliku. Tako je ovaj izuzetni umetnički podvig koji slavi hrabrost i čvrstinu srpskog naroda, uzdignut daleko od pogleda moralnih građana. Ovom izložbom beogradska publika dobija priliku za revanš sa Pobednikom – 90 godina kasnije! – objašnjava autorka izložbe Katarina Stanković Bjegović.\nPosetioci izložbe, koja je namenjena publici starijoj od 16 godina, biće u prilici da se od 21.00 pridruže umetnicima koji će u Galeriji ULUS-a stvarati nove radove inspirisane muškim aktom.\nKosta Bunuševac: Ideal je pobedio\nJedan od naših najznačajnijih savremenih umetnika Kosta Bunuševac izvešće svoj novi performans „Ideal je pobedio“ u Galeriji SULUJ.\nU okviru izložbe „Retrospektiva – Cite!“, Bunuševac će od 21.00 podsetiti publiku na to zbog čega njegovo ime zauzima posebno mesto na srpskoj savremenoj sceni.\nNoć muzeja: Dom Jevrema Grujića\nKroz inspirativnu postavku „Hrabre žene putuju kroz vreme“ posetioci će moći da se pridruže razgovoru autorkama izložbe, kroz koji će biti u prilici da otkriju donekle zanemarenu žensku stranu srpske istorije.\nPut u srednji vek\nGalerija Singidunum biće stanica sa koje će svi posetioci moći da se otisnu na put u srednji vek i otkriju svilenu lepotu ćirilice.\nNjihov vodič na ovom putovanju biće slikarka i dizajnerka Olivera Milunović, koja će predstaviti svoje crteže i slikanu svilu na kojima je glagoljica, staroslovensko pismo i potpuno novo pisano ćiriličko pismo.\n– Stvorila sam i kreirala srpsku dekorativnu ćirilicu koristeći ornamente sa zidne dekoracije iz manastira Žiče, a kao glavni simbol ove novonastale ćirilice izdvaja se grb porodice Nemanjić, u godini kada obeležavamo osamsto godina od krunisanja Stefana Prvovenčanog – objašnjava Milunović.\nDela švajcarskih umetnica Fransoaz Emeneger i Kristian Hamašer biće prikazana na izložbi „Limes – Razgraničenje“ u galeriji Haos. Kroz različite forme i likovni rukopis, njihovi radovi preispitivaće granice koje razdvajaju ljude, prostore i ideje.\nJedna od umetnica, Fransoaz Emeneger od 18.00 štampaće i potpisivaće grafike.\nSa publikom će se u Noći muzeja družiti i Mikan Ančić, naš slavni slikar koji je osvojio domaću i svetsku scenu jedinstvenim umetničkim izrazom, a njegovo remek-delo „Otmica Evrope“ nagrađeno je prestižnim priznanjem u pariskom Gran paleu 2007. godine.\nUz izložbu njegovih radova, u Galeriji RTS-a od 18.00 biće predstavljena monografija o Aničiću, koju potpisuje likovni kritičar Dejan Đorić.\nUlaznice za sva dešavanja u Noći muzeja mogu da se kupe po ceni od 450 RSD.\nKao i ranijih godina, jedna karta za Noć muzeja važi za po jedan ulazak na sve lokacije u Beogradu. Deca do pet godina, uz pratnju roditelja, ne plaćaju ulaznicu.\nKarta za Noć muzeja važi kao vozna isprava u Beogradu na svim linijama javnog prevoza 19. maja od 16.00 do ponoći. (danubeogradu.rs)\nTagovibeograd galerije izlasci izložbe muzeji noć muzeja proleće u beogradu\nPrethodni Veliki humanitarni bazar „Seventies Disco“\nSledeći Bečka filharmonija: Koncert letnje noći


Zaseda UO Donjeg Srema, moguće istupanje iz lige!? - Sportske.net\nZaseda UO Donjeg Srema, moguće istupanje iz lige!?\nPovom najnovijih događanja oko odigravanje predstojeće utakmice sa Crvenom zvezdom, Upravni odbor Donjeg Srema večeras zaseda, a iz kluba iz Pećinaca najavljuju da je moguće i istupanje iz lige!\nVeliko nezadovoljstvo u Donjem Sremu izazvala je najnovija odluka da se iz ''bezbednosnih razloga'' ne dozvoli ovom klubu da Crvenu zvezdu dočeka na svom stadionu ''Suvača''.\nKao i prošle sezone, moraće da se sele u Novi Sad, na ''Karađorđe'', ali izgleda da je ovoga puta ''kap prelila čašu''.\nNaime, Upravni odbor Donjeg Srema večeras raspravlja o ''odluci bez presedana i eventualnom istupanju iz takmičenja u Jelen Superligi Srbije'', navodi se na zvaničnom klupskom sajtu.\n''Činjenica da je Zvezdi zabranjen dolazak u Pećince povlači za sobom da će danas-sutra ista odluka biti doneta i prilikom gostovanja Partizana, Vojvodine, Rada, Novog Pazara… bez obzira što stadion ispunjava sve uslove za odigravanje naših, ali i utakmica pod ingerencijom UEFA i FIFA'', poručuju, između ostalog, iz Donjeg Srema.\nOstaje nam da sačekamo konačne odluke sa ove sednice...


Faktor | Brnabić: Do sada vakcinisano više od milion građana u Srbiji\n04.03.2021. / 16:00\nPredsjednica Vlade Srbije Ana Brnabić saopćila je da je do jutros protiv koronavirusa vakcinisano više od milion građana Srbije, uputivši još jednom poziv građanima da se prijave za imunizaciju.\nBrnabić je istakla da se Srbija približava broju od ukupno 1,6 miliona vakcinacija, istakavši da je time ispunjen cilj Vlade i da se došlo do približno 95 posto vakcinisanih od ukupno prijavljenih iz prioritetnih kategorija.\n- Ovo je pravi trenutak da pozovem sve naše građane, svih starosnih dobi, da se prijave za vakcinaciju putem portala e-Uprave ili call-centara, jer sada krećemo u vakcinaciju i ostalog stanovništva pored prioritetnih kategorija - navela je ona, a objavila Vlada Srbije.\nIstovremeno, predsjednica Vlade je uputila poziv najstarijim sugrađanima koji se još nisu prijavili za vakcinaciju da to učine, zato što je i dalje prioritet vakcinacija ljudi starijih od 70 godina.\nOna je poručila da će predsjednik Aleksandar Vučić i Vlada Srbije nastaviti da se bore za dobijanje vakcina, uz napomenu da se očekuje da sutra stigne još 500.000 doza kineske vakcine Sinopharm.\n- Sljedećeg ponedjeljka očekujemo kontingent Pfizerovih vakcina i očekujemo da uskoro dobijemo i ruske vakcine - navela je Brnabić, poručivši da će vakcina biti dovoljno.\n- Imamo porast oboljelih nakon prve doze zato što se ljudi opuste, ne nose masku i ne poštuju protivepidemijske mjere. Važno je da ljudi zadrže disciplinu i nakon prve doze i to bar još dvadesetak dana. To će biti ključno u našoj borbi, jer je to jedini način da pobjedimo koronavirus - poručila je predsednica Vlade.


02.06.2018. / 15:40\nLONDON – Britanija neće potpisati nikakav trgovinski sporazum sa SAD ukoliko to nije u interesu Londona, izjavio je britanski ministar trgovine Lajam Foks.\nAmeričke tarife na uvoz metala izazvale su oštre kritike jedne od važnih evropskih saveznica Vašingtona.\nU trenutku kada se priprema za napuštanje EU, svog najvećeg trgovinskog partnera, Britanija razmatra izglede za trgovinski sporazum sa SAD, ali je u međuvremenu – zajedno sa drugim članicama Unije, Kanadom i Meksikom – pogođena tarifama na čelik i aluminijum koje izvoze u SAD.\nMinistar Foks, inače zagovornik slobodne trgovine, nazvao je ovaj potez SAD nezakonitim i zatražio od Vašingtona da ga preispita, ali je istovremeno rekao da nije pogrešno razmatrati mogućnost sklapanja trgovinskog sporazuma.\n“Ukoliko ne možemo da postignemo sporazum za koji vjerujemo da je u interesu Britanije, onda nećemo potpisivati nikakav trgovinski sporazum”, rekao je Foks, u odgovoru na pitanje da li bi Britanija prihvatila sporazum pod uslovima predsednika SAD Donalda Trampa. Tanjug\nTagovi: britanijizbormetalsadtarifetrgovinski sporazumvazno


Njega je optužio italijanski agent, 64-godišnji Đuzepe "Pino" Paljara, koji je istakao da je bivši menadžer Mančester junajteda to uradio zbog "zlatnog Roleksa od 30.000 funti".\nOn je Fergusona optužio za nameštanje utakmice Lige šampiona protiv Juventusa, što je obelodanjeno na sudu, gde se Italijan nalazi na zbog optužbi za podmićivanje.\nNavedeno je i da je Paljara izjavio da je Ferguson često nelegalno prihodovao od transfera raznih igrača.\nUz njega optuženi su i nekadašnji pomoćni trener Barnslija Tomi Rajt i fudbalski agent Deks Prajs, koji su negirali krivicu.\nNjih trojica su optuženi zbog teksta u "Dejli Telegrafu", u kojem se navodilo da su korumpirani i zbog kojeg je tadašnji trener selekcije Engleske Sem Alardajs podneo ostavku.\nKako se navodi, londonska sudnica je u četvrtak čula izjavu novinara kojem je optužbe na Fergusonov račun Paljara izneo misleći da razgovara sa biznismenom koji želi da investira u svetu fudbala.\nPaljara je takođe izjavio da bi "99 odsto ljudi u fudbalu prodavalo polovne automobileda nisu u tom sportu", i dodao da je "otvorio neverovatan broj bankovnih računa u Švajcarskoj raznoraznim menadžerima".\nNa suđenju trojici pomenutih pominjala su se i imena proslavljenih fudbalskih ličnosti kao što su Stiv Meklaren, Hari Rednap i Nil Vornok.


Pridruživanje EU | Vrhovni kasacioni sud\n> Pridruživanje EU\nRevidirani Akcioni plan za Poglavlje 23\nPristupanje Evropskoj uniji je složen proces koji se odvija na nekoliko međusobno zavisnih nivoa. S jedne strane, to je Proces stabilizacije i pridruživanja, a sa druge strane su pristupanja i pregovori. Pravne tekovine (poznate kao Aquis communautaire) podeljenje su u 35 poglavlja a pregovori o članstvu su proces tokom koga će se Srbija prilagoditi pravnom, ekonomskom i društvenom sistemu Evropske unije.\nDosadašnja iskustva proširenja Evropske unije su iskristalisala poglavlja 23 – Pravosuđe i osnovna prava i 24 – Pravda, sloboda i bezbednost, kao ključna za konačnu odluku o primanju nove države u članstvo.\nPoglavlje 23 – Pravosuđe i osnovna prava je uvedeno nakon šestog talasa proširenja Evropske unije. Materija o kojoj se razgovara u ovom poglavlju se odnosi na pravosuđe, osnovna prava, antikorupcijsku politiku i osnovna prava državljana EU.\nU okviru pravosuđa razmatraju se mere koje imaju za cilj da doprinesu nezavisnosti, nepristrasnosti, profesionalnosti i efikasnosti pravosuđa koji su od neprocenjive važnosti za poverenje u pravosudni sistem. Zato je od velike važnosti praćenje sprovođenja aktivnosti predviđenih ranije u Akcionom planu za Poglavlje 23, a sada u Revidiranom akcionom planu za Poglavlje 23.\nU saradnji sa drugim institucijama, uključenim u proces izveštavanja o sprovođenju aktivnosti definisanih Akcionim planom za Poglavlje 23, Vrhovni kasacioni sud kontinuirano sprovodi aktivnosti u okviru ovog poglavlja, posebno u delu koji se odnosi na efikasnost sudova. Vrhovni kasacioni sud je kvartalno izveštavao o sprovođenju aktivnost iz Akcionog plana za Poglavlje 23, učestvovao u izradi revidiranog Akcionog plana za Poglavlje 23 i od druge polovine 2020. godine nastavio da sprovodi aktivnosti u skladu sa Revidiranim Akcionim planom za Poglavlje 23.\nVrhovni kasacioni sud takođe učestvuje u radu Sektorske radne grupe – sektor pravda, s ciljem programiranja podrške iz predpristupnih fondova Evropske Unije (IPA 2019 i IPA 2020).\nIzveštaji o sprovođenju Revidiranog Akcionog plana za poglavlje 23\nVrhovni kasacioni sud takođe učestvuje u Poglavlju 24 - Pravda, sloboda i bezbednost koje se odnosi na pitanja kao što su granična kontrola, vize, spoljne migracije, azil, policijska saradnja, borba protiv organizovanog kriminala i terorizma, saradnja u oblasti droga, carinska saradnja i pravosudna saradnja u krivičnim i građanskim stavrima. Jedno od najvažnijih dostignuća Evropske unije bilo je stvaranje područja bez unutrašnjih granica u kojem se građani slobodno kreću, bez granične kontrole. Kako bi državljani EU koristili ovo pravo u punoj meri, kao i slobodu izbora u kojoj će državi članici da žive i rade, Evropska unija posebnu pažnju posvećuje ovom Poglavlju.\nSudska saradnja u građanskim i krivičnim stavrima podrazumeva međusobno priznavanje i izvršavanje sudskih odluka među državama članicama, dostavljanje dokumenata, saradnju prilikom prikupljanja dokaza kao i slobodan pristup pravdi kada se radi o predmetima sa prekograničnim elementom. Očekuje se da se uspostavi direktna komunikacija sudova u Srbiji sa sudovima u zemljama Evropske unije, bez posredovanja izvršne vlasti. Sve ovo zahteva usklađivanje zakonodavnog i pravosudnog sistema.\nRevidirani Akcioni plan za Poglavlje 24 usvojen je u julu 2020. godine. Vrhovni kasacioni sud sarađuje sa nadležnim organima u sprovođenju pojedinih aktivnosti iz ovog Akcionog plana, posebno u delu koji se odnosi na borbu protiv organizovanog kriminala i zaštitu prava žrtava.


Kao bomba je Evropom odjeknula vest da će Barselona da vrati Nikolu Mirotića iz NBA lige u evropsku košarku, a sada su isplivali detalji basnoslovne ponude koju su Katalonci spremili za krilnog centra Milvoki Baksa.\nOčekivalo se da Mirotić potpiše trogodišnji ugovor sa Jutom vredan 45 miliona dolara, a pominjao se i Dalas kao zainteresovana ekipa.\nIpak, naturalizovani Španac se odlučio za povratak u Evropu kada mu je Barselona ponudila čak 70 miliona evra za šestogodišnji ugovor na bruto nivou!\nUkoliko se informacija ispostavi tačnom Mirotić bi bio najplaćeniji igrač u istoriji evropske košarke sa tačno 6,4 miliona evropskih novčanica po sezoni kada se odbiju svi porezi!\nPoređenja radi, košarkaš koji trenutno zarađuje najviše na Starom kontinentu je Aleksej Šved koji svake godine prihoduje četiri miliona evra. Brojke kakve nikada nisu viđene u Evropi.


Žiofre: Reformski proces za jačanje nezavisnosti pravosuđa treba nastaviti — БАЛКАНСКИЕ НОВОСТИ\nŽiofre je pozdravio završetak tog važnog koraka u reformi Ustava koji je u skladu sa strateškim izborom Srbije za pristupanje EU.\nOn je poručio da reformski proces za jačanje nezavisnosti pravosuđa treba nastaviti, posebno izmenama zakona za efektivno sprovođenje ustavnih amandmana, u skladu sa evropskim standardima, uz angažovanje Venecijanske komisije.\nBrnabić je uputila protest zbog poteza Kosova kada je u pitanju sprovođenje referendumu na teritoriji Kosova i onemogućavanju da se ostvari jedno od osnovnih prava – prava glasa.\nBrnabić i Žiofre razgovarali su i o njenoj predstojećoj poseti Briselu, 25. januara, gde će učestvovati na Savetu za stabilizaciju i pridruživanje.\nU New Yorku uklonjen kip Teddyja Roosevelta, simbol kolonijalizma i rasizma\nVisković o geopolitičkoj poziciji zemlje: Srbija unutar sebe podeljena, može se dogoditi da ponovo odabere pogrešnu stranu 27.04.2022\nPeci: Nedostatak kadrova posle hapšenja u Ministarstvu poljoprivrede 18.12.2021\nBrnabić: Na Đokoviću je da objasni sivu zonu oko PCR testa 12.01.2022


Kramon: Predstojeći izbori u Beogradu i Prištini uticaće na briselski dijalog - Politika - Dnevni list Danas\nPočetna » Vesti » Politika » Kramon: Predstojeći izbori u Beogradu i Prištini uticaće na briselski dijalog\nKramon: Predstojeći izbori u Beogradu i Prištini uticaće na briselski dijalog\n„To je jako dug proces i vidimo da u obe zemlje imamo izbore. U tom periodu jako je teško za domaću publiku da pristane na neke dublje reforme ili veće promene. U tom pogledu vidim da postoji napredak. Oba lidera se sastaju, i ja bih to nazvala uspehom. Moramo da vidimo da li napredujemo, i mi u EU bismo želeli da to bude brže“, navela je Kramon za N1.\n„Očekujem od Vučića i Kurtija da pokažu liderstvo, jer oba lidera imaju znatnu podršku u parlamentu i kod birača… Cilj pregovora nije da se postavljaju preduslovi i da se kaže šta se od nekog želi i očekuje, već da se pogledaju pojedinačni koraci i rezultati“, rekla je ona.\n“ Ja se nadam da su obojica lidera posvećeni evrointegracijama, i da znaju da to nije lako, ali je moguće i to vodi do uspeha… Pretpostavljam da svi koji realistično gledaju na ove pregovore mogu očekivati da je ishod neka vrsta priznanja ili neka vrsta prihvatanja statusa kvo“, navela je Viola fon Kramon.\n„Srbi na severu Kosova žive u uslovima koji su relativno dostojanstveni. Mislim da je važno za Severnu Mitrovicu da ne dopuste da se jača ili produbi taj etnički jaz. Nadam se da se svim manjinama na Kosovu garantuju neka prava, i da imaju mesta u parlamentu Kosova… Svi oni imaju svoja prava ali na duži rok moraju da budu integrisani u sistem kosovskih Albanaca“, rekla je Fon Kramon za N1.\nKomentarišući Vučića, kaže da u Srbiji ne vidi reforme na domaćem planu, kao i da je potrebno da dođe do reformi i do napretka u sektoru pravosuđa i tužilaštva.\n„Vlada sve to zna, ali moramo da proširimo perspektivu kada je reč o pluralizmu, medijskim slobodama opozicije… Umesto toga, sužava se prostor za aktiviste, za opoziciju, za nevladine orvganizacije i nezavisne medije. I to je bitno kada je reč o evrointegracijama Srbije, ocenila je ona.\n„Puno toga investiramo u Srbiji, jer smatramo da je Srbija važan faktor za integraciju regiona. Srbija ima najjaču ekonomiju u regionu, tako da je naš interes da se ta transformiše zajedno sa srpskim vlastima“, istakla je ona.\nbriselski dijalogIzboriIzvestiteljka Evropskog parlamenta za KosovoKosovoViola fon KramonBeograd